ישיבת מליאה, כנסת 25, פרוטוקול מספר 153, 2024-02-26 00:00

אמיר אוחנה: חברות וחברי הכנסת, אני מתכבד לפתוח את ישיבת הכנסת

אמיר אוחנה:  היום יום שני י"ז באדר א' התשפ"ד, 26 בפברואר 2024

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –     לדיון מוקדם – החל בהצעת חוק פ/4343/25 וכלה בהצעת חוק פ/4366/25: הצעת חוק תשלום בכרטיס אשראי בעד נסיעה בתחבורה ציבורית (תיקוני חקיקה), התשפ"ד–2024, מאת חברי הכנסת ארז מלול וואליד אלהואשלה; הצעת חוק משפחות חיילים שנספו במערכה (תגמולים ושיקום) (תיקון מס' 43) (הכרה בארוסות חיילים שנספו במערכה), התשפ"ד–2024, מאת חברי הכנסת אופיר כץ, מירב כהן, נעמה לזימי, קטי קטרין שטרית, חוה אתי עטייה, דוד ביטן, מירב בן ארי, מיכל מרים וולדיגר, משה סעדה, ישראל אייכלר, אליהו ברוכי, משה סולומון, יונתן מישרקי, ששון ששי גואטה, אלמוג כהן, אברהם בצלאל, אלי דלל, צביקה פוגל, צבי ידידיה סוכות, אושר שקלים, רון כץ, שלי טל מירון וקארין אלהרר; הצעת חוק מס ערך מוסף (תיקון – מס בשיעור אפס על תרכובת מזון לתינוקות), התשפ"ד–2024, מאת חבר הכנסת שלום דנינו; הצעת חוק חינוך אקלימי בבתי חולים ציבוריים כלליים, התשפ"ד–2024, מאת חבר הכנסת אחמד טיבי; הצעת חוק המאבק בטרור (תיקון – הסתה לטרור ברשתות חברתיות), התשפ"ד–2024, מאת חברת הכנסת לימור סון הר מלך; הצעת חוק עובדים זרים (תיקון – חובת מעסיק לבדיקת אשרה של עובד זר), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק שמירה על זכויות תעסוקה של משרתי מילואים ובני זוגם (תיקוני חקיקה), התשפ"ד–2024, מאת חבר הכנסת סימון דוידסון; הצעת חוק לייצוב מחירי מצרכים בעת חירום, התשפ"ד–2024, מאת חברי הכנסת אורית פרקש הכהן, ינון אזולאי, יצחק קרויזר, מירב בן ארי, נעמה לזימי, אופיר כץ ואלי דלל; הצעת חוק ביטוח בריאות ממלכתי (תיקון – מתן מענה מנומק על ידי קופת החולים), התשפ"ד–2024, מאת חברת הכנסת אימאן ח'טיב יאסין; הצעת חוק-יסוד: כניסה, הגירה ומעמד בישראל, מאת חבר הכנסת צביקה פוגל; הצעת חוק עידוד מעורבות סטודנטים בפעילות חברתית וקהילתית (תיקון – הכרה בהתנדבות למען המפונים והחטופים), התשפ"ד–2024, מאת חבר הכנסת יצחק קרויזר; הצעת חוק הרשויות המקומיות (מימון בחירות) (תיקון – עידוד התמודדות נשים לראשות רשות מקומית או מועצה אזורית), התשפ"ד–2024, מאת חברת הכנסת מטי צרפתי הרכבי; הצעת חוק מס הכנסה (פטור ממס על הכנסה מהשכרת דירת מגורים) (תיקון – אי-תחולת הפטור ממס על מי שהשכיר דירת מגורים לשוהים שלא כדין), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק התכנון והבנייה (תיקון – מתקן אגירת אנרגיה בבניין רב-קומות), התשפ"ד–2024, מאת חברי הכנסת יוראי להב הרצנו, יסמין פרידמן, מטי צרפתי הרכבי, נאור שירי, שלי טל מירון, ירון לוי ונעמה לזימי; הצעת חוק-יסוד: כבוד האדם וחירותו (תיקון – תוקפו של חוק חורג בעניין מסתננים), מאת חבר הכנסת צביקה פוגל; הצעת חוק רשות מקרקעי ישראל (תיקון – העדפת רכישת קרקע בפריפריה לחיילי מילואים), התשפ"ד–2024, מאת חברי הכנסת מטי צרפתי הרכבי, יאיר לפיד, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון וירון לוי; הצעת חוק התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים) (תיקון – מועד התשלום לבית חולים ציבורי כללי עצמאי), התשפ"ד–2024, מאת חבר הכנסת יונתן מישרקי; הצעת חוק הבטחת הכנסה (תיקון – מימון תרופות שאינן בסל שירותי הבריאות לילדים שהוריהם מקבלים גמלת הבטחת הכנסה), התשפ"ד–2024, מאת חבר הכנסת ואליד אלהואשלה; הצעת חוק לתיקון פקודת בריאות העם (הנגשת מידע ופנקס חיסונים למחוסן), התשפ"ד–2024, מאת חבר הכנסת ואליד אלהואשלה; הצעת חוק הירושה (תיקון – הרחבת הזכות להסתלקות), התשפ"ד–2024, מאת חבר הכנסת שמחה רוטמן; הצעת חוק לייצור אמצעי לחימה בתעשיות הביטחוניות בישראל, התשפ"ד–2024, מאת חבר הכנסת דני דנון; הצעת חוק התכנון והבנייה (תיקון – פטור מהיטל השבחה עבור מתקני אגירה), התשפ"ד–2024, מאת חברי הכנסת יוראי להב הרצנו, יסמין פרידמן, מטי צרפתי הרכבי, נאור שירי, שלי טל מירון, ירון לוי ונעמה לזימי; הצעת חוק משפחות חיילים שנספו במערכה (תגמולים ושיקום) (תיקון – העלאת סכום הסיוע למימון שיעורי נהיגה), התשפ"ד–2024, מאת חבר הכנסת ינון אזולאי; הצעת חוק למניעת פגיעה כלכלית בצרכן (תיקוני חקיקה), התשפ"ד–2024, מאת חברי הכנסת מירב כהן, דוד ביטן וניסים ואטורי; הצעת חוק סיוע למשפחות נפגעי מאורעות ה-7 באוקטובר, התשפ"ד–2024, מאת חברי הכנסת יצחק פינדרוס, קארין אלהרר, משה גפני, יעקב אשר, אליהו ברוכי, יסמין פרידמן, עודד פורר, יוליה מלינובסקי, אורית פרקש הכהן, ששון ששי גואטה, פנינה תמנו, יוסף טייב, אלמוג כהן, מטי צרפתי הרכבי, מיכל שיר סגמן, יונתן מישרקי, אושר שקלים, קטי קטרין שטרית, משה פסל, ארז מלול, סימון מושיאשוילי, שרון ניר, לימור סון הר מלך, אברהם בצלאל, ינון אזולאי, משה סעדה, אלי דלל, דני דנון, צבי ידידיה סוכות, מיכאל מרדכי ביטון, מאיר כהן, רון כץ, יבגני סובה, חמד עמאר, נאור שירי, סימון דוידסון, מירב בן ארי, אלעזר שטרן, משה טור פז, אליהו רביבו, יצחק קרויזר, משה סולומון, צגה מלקו, חוה אתי עטייה וגלית דיסטל אטבריאן; הצעת חוק-יסוד: הכנסת (תיקון – הצהרה בדבר זהותה של מדינת ישראל), מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר

דן מרזוק:      לקריאה ראשונה, מטעם הכנסת: הצעת חוק משפחות חיילים שנספו במערכה (תגמולים ושיקום) (תיקון מס' 43) (הכרה בארוסות חיילים שנספו במערכה), התשפ"ד–2023, של חברי הכנסת אופיר כץ, מירב כהן וקבוצת חברי הכנסת; הצעת חוק תשלום בכרטיס אשראי בעד נסיעה בתחבורה ציבורית (תיקוני חקיקה), התשפ"ד–2024, של חברי הכנסת ארז מלול וואליד אלהואשלה

דן מרזוק:  תודה

אמיר אוחנה: תודה למזכיר הכנסת

אמיר אוחנה: הנושא הראשון שעל סדר-היום הוא נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד כעת

אמיר אוחנה:  עד שאקבל לידי את הרשימה, ראשון הדוברים יהיה חבר הכנסת משה סולומון, בבקשה

משה סולומון: תודה רבה, אדוני היושב-ראש

משה סולומון:  שוב התבשרנו השבוע על נפילתם של גיבורים שנלחמים את מלחמת עצמאותנו המתחדשת, ושוב "הותר לפרסום", שמפלח את הלב בצער עמוק כל פעם מחדש

משה סולומון:  וכמו לאורך כל המלחמה, גם הפעם ניכרת בחזית גבורתם של בני הקהילה האתיופית, כששניים מתוך ארבעת הנופלים השבוע הינם בני הקהילה – כאמור, אחוז גבוה מחלקם היחסי בחברה הישראלית

משה סולומון:      אתמול ליווינו למנוחת עולמים אחד מאותם נופלים, גיבור ישראל סמ"ר נריה בלטה, השם ייקום דמו, משבי שומרון, בנם של ידידיי האהובים הרב רחמים ובת שבע

משה סולומון:  סבו של נריה, אביו של הרב רחמים, כסף להגיע לארץ הקודש ולחונן את עפרה, ונרצח על קידוש השם בדרכו מאתיופיה לישראל

משה סולומון:  "דמים בדמים נגעו"

משה סולומון:  הנכד נריה, השם ייקום דמו, נפל על הגנת המולדת, העם והארץ שאותה סבו לא זכה לחונן

משה סולומון:  הוריו, הרב רחמים ובת שבע, מימשו את החזון ועלו מאתיופיה לארץ הקודש כשהם הולכים ברגל אלפי קילומטרים, והקימו את ביתם בשומרון בחלוציות יהודית וציונית

משה סולומון:      נריה המשיך את אותה חלוציות – הוא למד בבית ספר חקלאי, זכה לחרוש, לזמור, לטעת ולעשות בידיו כל עבודה עברית, ואף התנדב במסגרת השומר החדש

משה סולומון:  נריה היה סמל מחלקה בגדס"ר גבעתי, ושאר בני משפחתו התגייסו אף הם למלחמה הנוכחית: אביו גויס למילואים בתחילת המלחמה, ואחיו הבכור דביר מונה השבוע למ"פ בסיירת גבעתי לאחר נפילתו של מפקדו רב-סרן אייל שומינוב, השם ייקום דמו

משה סולומון:      במותו ציווה לנו נריה את החיים כאן, בארץ חמדת אבות

משה סולומון:  יהי זכרו ברוך

אמיר אוחנה: אמן ואמן

אמיר אוחנה:  תודה רבה

אמיר אוחנה:  חברת הכנסת טלי גוטליב, ואחריה – חבר הכנסת ניסים ואטורי

אמיר אוחנה:  בבקשה

טלי גוטליב: אני רוצה לומר משהו קצר לרמטכ"ל

טלי גוטליב:  הרמטכ"ל שלח איגרת לחיילי צה"ל, ובאיגרת הרמטכ"ל רשם – הוא הבהיר באותיות בולד לחיילים שאנחנו לא מבצעים רצח עם ולא פשעי מלחמה, ואנחנו גם לא בוזזים ולא גונבים, ובסוף הוא כתב שהרוח והערכים של הלוחם לא משתנים לפי כיוון הרוח

טלי גוטליב:      רציתי להגיד לך, אדוני הרמטכ"ל: לא ככה פונים לחיילי צה"ל

טלי גוטליב:  אמרו לי שאולי רשמת את זה כי אתה מדבר לבית הדין הבין-לאומי או לדין הבין-לאומי

טלי גוטליב:  אז הינה, קבל איך כותבים את זה בלי להחליש את חיילינו – פשוט תרשום להם: חיילי צה"ל האדירים, אני יודע שאתם שומרים קלה כחמורה על המוסר ועל הערכים, ואתם נלחמים בדיוק לפי הדין, ואתם לא מעלים בדעתכם לפגוע בחפים מפשע, ואתם עושים את זה בתנאים-לא-תנאים, ואני גאה בכם

טלי גוטליב:  ככה רושמים, אדוני הרמטכ"ל

טלי גוטליב:      המשיכה את הרמטכ"ל הפצ"רית

טלי גוטליב:  יום למוחרת הפצ"רית מוציאה הודעה לחיילי צה"ל: חיילים נכבדים, אומנם אתם חיילים טובים ולוחמים, אבל יש ביניכם כאלה שהמעשים שלהם עוברים את הרף הפלילי – ככה כותבת הפצ"רית

טלי גוטליב:  גברתי הפצ"רית, אולי תפני ישר לבית הדין בהאג? ישר תדברי אליהם, לאלה שטוענים שהחיילים שלנו מבצעים עבירות?     ואני מבהירה לכם פה, ושיהיה ברור לחיילי צה"ל: אני וחבריי איתי כאן לשמור על כבודכם, לשמור על שמכם הטוב, ונהיה אסירי תודה לעד ולנצח על הפעילות ההירואית שלכם להחזרת ביטחון מדינת ישראל

אמיר אוחנה: תודה לגברתי

אמיר אוחנה:  חבר הכנסת ניסים ואטורי, ואחריו – חבר הכנסת בועז טופורובסקי

אמיר אוחנה:  אתה מעדיף בסוף? חבר הכנסת בועז טופורובסקי, צר לי לקטוע אותך באמצע המריבה, אבל בבקשה, הזמן שלך

בועז טופורובסקי: תודה רבה, אדוני היושב-ראש

בועז טופורובסקי:  סליחה, לא שמתי לב שהגיע תורי

בועז טופורובסקי:      כבר כמעט 150 יום אנחנו עם חטופים שנמצאים בתת-תנאים, ואנשים כאן מתנהגים כרגיל

בועז טופורובסקי:  זה איום ונורא

בועז טופורובסקי:  אני מאחל שננצח כמה שיותר מהר את החמאס, את חיזבאללה ואת כל האויבים שלנו, אבל נחזיר קודם כול את החטופים ואת האנשים שלא עשו שום דבר רע, וככה בגלל טעות איומה ונוראה של מדינת ישראל הם חווים את מה שהם חווים

בועז טופורובסקי:  אני רוצה לחזק את משפחות הלוחמים, לנחם את אלה שנפלו ולאחל חזרה מהירה מאוד הביתה לכל מי שנחטף

בועז טופורובסקי:      עם זאת, אני עדיין בא ומזכיר את נושא תאונות הדרכים

בועז טופורובסקי:  אם לא ברור לכם כמה נורא נושא תאונות הדרכים, אני אגיד לכם שהיום לפנות בוקר נער בן 14 עבר תאונה, נפצע אנוש, והחיו אותו על הכביש

בועז טופורובסקי:  אתם תמשיכו לצעוק, אבל אולי חלק יקשיבו: היום נער בן 14 קיבל החייאה על הכביש בגלל שאף אחד כאן לא מזיז את העט שלו בשביל לטפל בנושא תאונות הדרכים

בועז טופורובסקי:       אני רואה את חוסר הטיפול גם בחטופים וזה לא מפתיע, אבל חבל מאוד שאלה הפנים של הקטל בדרכים

בועז טופורובסקי:  54 אנשים חפים מפשע נהרגו על הכביש מתחילת השנה

בועז טופורובסקי:  זו הולכת להיות השנה המדממת ביותר כרגע, ואף אחד כאן לא עושה שום דבר

בועז טופורובסקי:  תודה רבה

אמיר אוחנה: חבר הכנסת סימון מושיאשוילי, ואחריו – חברת הכנסת לימור סון הר מלך

סימון מושיאשוילי: אדוני היושב-ראש, חבריי חברי הכנסת, אני מפנה מכאן קריאה וזעקה לשר לביטחון לאומי, השר איתמר בן גביר

סימון מושיאשוילי:  במחלקת כף רגל סוכרתית בבית החולים אסף הרופא ישנו כעת, ממש ברגע זה, אסיר מכלא איילון

סימון מושיאשוילי:  כמובן, לא מדובר באסיר ביטחוני

סימון מושיאשוילי:  הוא אזוק למיטה בידו וברגלו – פשוט פשע, ואני אסביר למה: הובטח בשעתו לחבר הכנסת דאז משה ארבל, השר דהיום, שמקרה כזה לא יחזור על עצמו, והינה, זה שוב קורה

סימון מושיאשוילי:  למה, ריבונו של עולם, אוזקים חולה? הרי אנשי שב"ס נמצאים לידו, סמוך למיטתו

סימון מושיאשוילי:  האסיר הזה התלונן בשבוע שעבר על שושנה ברגל

סימון מושיאשוילי:  כמובן שאני לא רוצה להאשים אף אחד, אבל עובדה היא שביום שישי האחרון הוא הובא לבית החולים ושם קטעו לו כמה אצבעות וחלק מכף הרגל

סימון מושיאשוילי:  כל בר-דעת מבין שדבר כזה לא אמור להיות, שאדם כזה יהיה אזוק

סימון מושיאשוילי:       עוד דבר, אדוני – לפני הכריתה הוא התחנן שייתנו לו להיוועץ במומחה, הרב פירר או עזר מציון, אבל תחינותיו נפלו על אוזניים ערלות

סימון מושיאשוילי:  הפור נפל וכרתו לו את מה שכרתו לו

סימון מושיאשוילי:  האם יאפשרו לו להצביע מחר? זה כבר כסף קטן, באמת שזה כסף קטן

סימון מושיאשוילי:  מדובר במקרה לכאורה מזעזע, שכל פרק שלו צועק לשמיים ומעלה שאלות קשות

סימון מושיאשוילי:  אני מבקש מהשר לביטחון לאומי לשלוח נציג לבית החולים לוודא שהחולה לא יהיה אזוק ולהורות על חקירה יסודית של המקרה המזעזע הזה, כדי שלפחות דבר כזה לא יישנה

סימון מושיאשוילי:  תודה

אמיר אוחנה: תודה רבה לאדוני

אמיר אוחנה:  חברת הכנסת לימור סון הר מלך – אחרונת הדוברות לשלב זה

אמיר אוחנה:  אחריה נעבור לנושא הבא שעל סדר-היום

אמיר אוחנה:  בבקשה

לימור סון הר-מלך: אדוני היושב-ראש, כנסת נכבדה, פעמים רבות אני תוהה לעצמי על עלילות הדם נגד יהודים במאה הקודמת: הן היו כל כך שקופות, הן היו כל כך שקריות, אז איך היו כאלה שהאמינו להן? אבל אז אני נכנסת לדף הפייסבוק של ארגוני השמאל הרדיקלי ומבינה

לימור סון הר-מלך:  שנאת יהודים מעוורת את מי שגם ככה אינם אוהבים אותנו, והם קונים את השקרים בלהט רב

לימור סון הר-מלך:  ככה, למשל, בדיווח מסוף השבוע האחרון של ארגון "מסתכלים לכיבוש בעיניים" – אני לא יודעת מי עומד - - -     

קריאות: - - -      

אמיר אוחנה: רבותיי, רבותיי, רבותיי

אמיר אוחנה:  רבותיי חברי הכנסת, חבר הכנסת טופורובסקי - - -     

קריאות: - - -      

אמיר אוחנה: אופיר, אופיר

אמיר אוחנה:  קחו את זה החוצה

אמיר אוחנה:  חבר'ה, קחו את זה החוצה, אי-אפשר עם הרעש הזה

אמיר אוחנה:  זה יותר מדי

אמיר אוחנה:  קחו את זה החוצה

לימור סון הר-מלך: נראה לי שאני מתחילה מחדש

אמיר אוחנה: אם את מרגישה צורך, תתחילי מחדש

לימור סון הר-מלך: אז אני אשמח להתחיל מחדש

אמיר אוחנה: רבותיי חברי הכנסת

אמיר אוחנה:  חבר הכנסת ביטן

אמיר אוחנה:  חבר הכנסת דוד ביטן, תמשיכו את זה בחוץ, אי-אפשר ככה

אמיר אוחנה:      כן, בבקשה, אני מתחיל את הזמן מחדש

לימור סון הר-מלך: אני מתחילה מחדש

לימור סון הר-מלך:  אדוני היושב-ראש, כנסת נכבדה, פעמים רבות אני תוהה על עלילות הדם נגד יהודים במאה הקודמת: הן היו כל כך שקופות, הן היו כל כך שקריות, אז איך היו כאלה שהאמינו להן? אבל אז אני נכנסת לדף הפייסבוק של ארגוני השמאל הרדיקליים ומבינה: שנאת יהודים מעוורת את מי שגם ככה אינם אוהבים אותנו, והם קונים את השקרים בלהט רב

לימור סון הר-מלך:  ככה, למשל, בדיווח מסוף השבוע האחרון של ארגון "מסתכלים לכיבוש בעיניים" – אני לא יודעת מי עומד מאחורי חשבון הטוויטר של הארגון, אך מה שאני יודעת זה שבשבת האחרונה הוא הפיץ כרזה על אלימות המתנחלים ועל הטרור היהודי

לימור סון הר-מלך:  לכרזה צורפה תמונה של רכב שרוף שמשקף את אחד מאירועי אלימות המתנחלים

לימור סון הר-מלך:  על פניו – אירוע, אלא שלאחר בירור קצר מסתבר שהתמונה הזאת נלקחה מתוך ידיעה על רכב של חוליית מחבלים רוצחים שחוסלה בג'נין

לימור סון הר-מלך:  אז יכול להיות שלטעמם כוחות צה"ל הם מתנחלים וחיסול מחבלים הוא אלימות המתנחלים, או שהם פשוט בנו על זה שאף אחד לא יטרח לבדוק את התכנים השקריים האלה

לימור סון הר-מלך:       וככה, חבריי, ככה נראית לה עלילת דם ודמוניזציה מודרנית

אמיר אוחנה: תודה רבה לגברתי

אמיר אוחנה: [מס' מ/1703; דברי הכנסת, חוב' י"ג, ישיבה 135; נספחות

אמיר אוחנה: ] 

אמיר אוחנה: חברי הכנסת, אנחנו עוברים לנושא הבא שעל סדר-היום – הצעת חוק זכויות הדייר בדיור הציבורי (הוראת שעה – חרבות ברזל) (דייר ממשיך מיוחד), התשפ"ד–2024, בקריאה השנייה והשלישית

אמיר אוחנה:  אני מזמין את חבר הכנסת יעקב אשר, יושב-ראש ועדת הפנים והגנת הסביבה, להציג את הצעת החוק

אמיר אוחנה:  בבקשה, אדוני

והגנת הסביבה): מכובדי היושב-ראש, חבריי חברי הכנסת, כבוד השר, קודם כול, כיושב-ראש ועדת הפנים ואיכות הסביבה, אני מאחל לכולנו שמחר, יום הבחירות המקומיות, יעבור בצורה יפה, שקטה, דמוקרטית

אמיר אוחנה: זה בהיבטים של הפנים או של הגנת הסביבה?     

והגנת הסביבה): זה בהיבטים של הפנים, אבל בסוף, אתה יודע, הפנים והגנת הסביבה – זה חלק אינטגרלי

והגנת הסביבה):  היינו בהרבה התלבטויות, דחינו את הבחירות, אבל אמרנו דבר אחד, גם בוועדה – שאנחנו לא ניתן לאויבינו לעצור תהליכים של שגרה במדינה

והגנת הסביבה):  לכן אני באמת מאחל הצלחה, ורוצה להודות לשר הפנים ולמפקח על הבחירות ולכל הצוות על ההכנה המדוקדקת והטובה, ובעזרת השם, נחזור לשגרה מלאה בקרוב

והגנת הסביבה):  שיהיה לנו, בעזרת השם, ניצחון אמיתי ונכון לכל העם

והגנת הסביבה):      אדוני היושב-ראש, אני מתכבד להביא בפני הכנסת את הצעת חוק זכויות הדייר בדיור הציבורי (הוראת שעה – חרבות ברזל) (דייר ממשיך מיוחד), התשפ"ד–2024, לקריאה השנייה ולקריאה השלישית

והגנת הסביבה):  הצעת החוק מבקשת לסייע בדיור הציבורי לבני משפחות של מי שנקבע כחטוף או כנעדר או למי שנהרג בפעולות האיבה או פעולות המלחמה שאירעו במהלך מלחמת חרבות ברזל

והגנת הסביבה):      חוק זכויות הדייר בדיור הציבורי הקיים קובע הסדר לגבי דייר ממשיך בדיור הציבורי

והגנת הסביבה):  לפי הסדר זה, אדם שמתגורר עם זכאי לדיור ציבורי שנפטר או עבר להתגורר במוסד סיעודי – יוכל המתגורר עם הזכאי להמשיך ולהתגורר בדירה הציבורית כדייר ממשיך אם התגורר במשך שלוש שנים לפחות עם הזכאי ואם הוא עצמו כמובן עומד בתנאי הזכאות לדיור ציבורי לפי כללי משרד הבינוי והשיכון

והגנת הסביבה):      עם תחילתם של אירועי מלחמת חרבות ברזל, ולנוכח המצב הקשה שאליו נקלעו משפחות חטופים ונעדרים ומשפחות של מי שנהרגו באירועי המלחמה, ביקשה הממשלה לתת סיוע נקודתי למשפחות כאמור שהתגוררו עם זכאי לדיור ציבורי שנפטר או עבר למוסד סיעודי, ולאפשר להם לתקופה מוגבלת להמשיך ולהתגורר בדירת הזכאי, כדי להקל עליהם את ההתמודדות בתקופה קשה זו

והגנת הסביבה):  לפי המוצע, בני משפחה שהתגוררו עם זכאי לדיור ציבורי כאמור ושמישהו מבני משפחתם נהרג באירועי המלחמה או הוגדר כחטוף או כנעדר, יוכלו להגיש בקשה להמשיך ולהתגורר בדירה בתוך חצי שנה מיום שבן משפחתם נהרג או הוגדר כחטוף או כנעדר או מיום תחילתו של החוק המוצע ולאחר אישורו – אני מקווה – עכשיו במליאה

והגנת הסביבה):      משרד הבינוי והשיכון יגדיר בכללים את אופן בחינת הבקשות, בהתחשב במצבו הסוציאלי, הכלכלי או הרפואי של המבקש

והגנת הסביבה):  אישור המגורים בדירה יינתן לתקופה שלא תעלה על  שש שנים מיום הגשת הבקשה

והגנת הסביבה):      עוד מוצע בהצעת החוק כי משרד הבינוי והשיכון יוכל לאשר למבקש להתגורר בדירה אחרת מדירת הזכאי, ככל שיהיה צורך בדירת הזכאי מבחינת שטחה ותנאיה לזכאים אחרים הממתינים לדיור

והגנת הסביבה):  ואולם, אישור כאמור במהלך שלוש השנים הראשונות מיום הגשת הבקשה יוכל להינתן רק אם ניתנה לכך הסכמת המבקש, וזאת כדי למלא את מטרת החוק ולמנוע מבני משפחות ההרוגים, הנעדרים או החטופים את הקשיים הכרוכים במעבר דירה

והגנת הסביבה):       הצעת החוק הזאת היא חשובה

והגנת הסביבה):  לא האמנו שנצטרך להביא הצעות חוק מהסוג הזה כשמדברים על חטופים, על הרוגים ועל נעדרים

והגנת הסביבה):  הצעת החוק שופרה בוועדה מעבר למה שהוצע בזמנו ואושר על ידי הממשלה

והגנת הסביבה):  היא חשובה מאוד בימים אלה, ונקווה, בעזרת השם, שלא נצטרך עוד להצעות חוק מסוג כזה במצב של מלחמה

והגנת הסביבה):      אדוני היושב-ראש, הצעת החוק מוגשת ללא הסתייגויות

והגנת הסביבה):  אבקש כי הכנסת תתמוך בהצעת החוק בקריאה השנייה ובקריאה השלישית בנוסח המוצע על ידי הוועדה

והגנת הסביבה):  תודה רבה

ניסים ואטורי: להצעת החוק לא הוגשו הסתייגויות, אך הוגשו בקשות רשות דיבור של סיעת ישראל ביתנו

ניסים ואטורי:  חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח; חברת הכנסת שרון ניר – אינה נוכחת; חברת הכנסת יוליה מלינובסקי – אינה נוכחת; חבר הכנסת חמד עמאר – אינו נוכח

ניסים ואטורי:       חברי הכנסת, נעבור להצבעה בקריאה שנייה על הצעת חוק זכויות הדייר בדיור הציבורי (הוראת שעה – חרבות ברזל) (דייר ממשיך מיוחד), התשפ"ד–2024, כנוסח הוועדה

ניסים ואטורי:  אני מבקש מחברי הכנסת לשבת במקומות

ניסים ואטורי:  נעבור להצבעה

ניסים ואטורי:  הצבעה

ניסים ואטורי: בעד סעיפים 1–3 – 8 

ניסים ואטורי: נמנעים – אין 

ניסים ואטורי: בעד – שמונה, אין מתנגדים

ניסים ואטורי:  אני קובע כי הצעת החוק אושרה בקריאה השנייה

ניסים ואטורי:       נעבור להצבעה בקריאה שלישית על הצעת חוק זכויות הדייר בדיור הציבורי (הוראת שעה – חרבות ברזל) (דייר ממשיך מיוחד), התשפ"ד–2024

ניסים ואטורי:  הצבעה

ניסים ואטורי: בעד החוק – 9 

ניסים ואטורי: נמנעים – אין 

ניסים ואטורי: בעד – תשעה, אין מתנגדים

ניסים ואטורי:  אני קובע כי הצעת חוק זכויות הדייר בדיור הציבורי (הוראת שעה – חרבות ברזל) (דייר ממשיך מיוחד), התשפ"ד–2024, התקבלה בקריאה השנייה והשלישית, ותיכנס לספר החוקים

ניסים ואטורי: [רשומות (הצעות חוק, חוב' מ/1722)

ניסים ואטורי: ] 

ניסים ואטורי: חברי הכנסת, הנושא הבא על סדר-היום – הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש) (תיקון מס' 2) (הארכת תוקף – חרבות ברזל), התשפ"ד–2024, לקריאה ראשונה

ניסים ואטורי:  אני מזמין את שר המשפטים חבר הכנסת יריב לוין להציג את הצעת החוק

ניסים ואטורי:  בבקשה, אדוני השר, עשר דקות

המשפטים יריב לוין: תודה רבה, אדוני היושב-ראש

המשפטים יריב לוין:  כבוד השר, חברות וחברי הכנסת, הצעת חוק חדלות פירעון ושיקום כלכלי (תיקון מס' 4), מבקשת להאריך בתשעה חודשים, עד ליום ט"ז בכסלו התשפ"ה, 17 בדצמבר 2024, את תוקפו של פרק א'1 בחלק י' לחוק חדלות פירעון ושיקום כלכלי, התשע"ח–2018, שאמור לפקוע ביום ז' באדר ב' התשפ"ד, 17 במרץ 2024

המשפטים יריב לוין:  בכך מוצע כי יוארך תוקפו של המסלול הייעודי של עיכוב הליכים לשם גיבוש הסדר חוב אשר נכלל בפרק האמור כהוראת שעה זמנית, נוכח משבר הקורונה שהיה בשעתו

המשפטים יריב לוין:      הוראת השעה נחקקה זמן קצר אחרי רפורמה מקיפה בדיני חדלות הפירעון שבמסגרתה לא נכלל מסלול עיכוב הליכים מסוגו של המסלול הזמני שעוגן בהוראת השעה

המשפטים יריב לוין:  על רקע זה, ההצדקות שעמדו בבסיס הוראת השעה נגעו באופן בלעדי להתמודדות עם משבר הקורונה

המשפטים יריב לוין:  על אף האמור, ולנוכח חשיבות הנושא והתובנות שניתן להפיק מהשימוש במסלול המיוחד, משרד המשפטים יזם בשנת 2022 עבודת מטה מקצועית ומקיפה, שתכליתה הפקת לקחים מיישומה של הוראת השעה וגיבוש המלצות עקרוניות לטווח הארוך

המשפטים יריב לוין:  בהמשך לכך, על אף דעיכת המגפה, ועל מנת לאפשר את השלמת עבודת המטה וגיבוש ההמלצות בהתבסס על מסד נתונים רחב ועל מצב משפטי רציף ומתמשך, הוארכה בשנת 2023 הוראת השעה ב-12 חודשים נוספים, עד 17 במרץ 2024

המשפטים יריב לוין:      עבודת המטה האמורה החלה בטרם פרוץ המלחמה והושלמה זה מכבר

המשפטים יריב לוין:  בימים אלה מקודם תזכיר חוק נפרד לתיקון חלק י' לחוק חדלות פירעון המבוסס על עבודת המטה, ובמסגרתו מוצע להסדיר בחוק באופן קבוע – במקום ההסדר הזמני שנקבע בהוראת השעה – את התנאים שבהם יהיה בית המשפט רשאי לתת צו עיכוב הליכים זמני במסגרת הליך לאישור הסדר חוב

המשפטים יריב לוין:      התיקון המקודם בתזכיר הנפרד הוא תיקון קבוע ותשתיתי בדיני חדלות הפירעון, שאינו קשור למלחמה – המצויה עדיין בעיצומה – ולמצב החירום

המשפטים יריב לוין:  על מנת למזער שינויים בדין, ולספק לשוק ודאות לגבי המצב המשפטי עד חקיקת התיקון הקבוע לחוק, מוצע כעת להאריך בתשעה חודשים את התקופה שבה תמשיך לעמוד בתוקפה הוראת השעה, קרי עד ליום ט"ז בכסלו התשפ"ה, 17 בדצמבר 2024, וכן להסמיך את שר המשפטים, באישור ועדת החוקה, להאריך את התקופה מעבר לכך בשלושה חודשים נוספים לכל היותר

המשפטים יריב לוין:       מדובר, כאמור, בהארכת המצב הקיים בפרק זמן נוסף, ובמהלכו ניתן יהיה לקדם את התיקון הקבוע והתשתיתי לחוק

המשפטים יריב לוין:  לשם כך מתבקשת הכנסת לאשר את הצעת החוק בקריאה הראשונה ולהעבירה לוועדת החוקה, חוק ומשפט לצורך הכנתה לקריאה השנייה והשלישית

ניסים ואטורי: תודה רבה, אדוני השר

ניסים ואטורי:  נעבור לדיון האישי

ניסים ואטורי:  חבר הכנסת חנוך דב מלביצקי, ראשון הדוברים – אינו נוכח; חבר הכנסת מתן כהנא – אינו נוכח; חבר הכנסת עידן רול – אינו נוכח; חבר הכנסת יבגני סובה – אינו נוכח

ניסים ואטורי:  חברת הכנסת טלי גוטליב – הינה נוכחת

טלי גוטליב: למה?     

ניסים ואטורי: בה', הינה נוכחת

טלי גוטליב: עם ישראל הנכבד, זה נאום לאוזניו של יאיר לפיד, כי אף אחד לא יגיד לו פשוט את האמת בפנים

טלי גוטליב:  אז בוא אני אגיד לך, אדון יאיר לפיד, ראש האופוזיציה, מה אתה עושה לעם ישראל

טלי גוטליב:  אני לא נוהגת להקריא דברים, אבל אני חייבת להקריא מילה במילה את מה שהוא אמר היום

טלי גוטליב:  אי-אפשר להאמין שראש אופוזיציה, שהיה פעם ראש ממשלה, מדבר בצורה כזאת בזמן מלחמה

טלי גוטליב:  יאיר לפיד אומר – קבלו את המילים: זה שבנימין נתניהו עדיין בחיינו אחרי 7 באוקטובר, זה מטורף לגמרי

טלי גוטליב:  זה לא יכול להימשך

טלי גוטליב:  הוא לא כשיר והוא אשם

טלי גוטליב:  אנחנו צריכים בחירות בהקדם האפשרי

טלי גוטליב:      תראה, אדון יאיר לפיד, אם כבר אתה דן במי אשם או לא אשם, אז אתה אשם בהסכם הגז עם לבנון; אתה אשם בחיזוק חיזבאללה

טלי גוטליב:  זה במשמרת שלך

טלי גוטליב:  אתה גם אשם, כי פורסם שבאוקטובר 2022 – כשנתניהו לא היה בשלטון, כשאתה היית בשלטון – היה דוח סודי ביותר שלימד והתריע מפני תופת אוקטובר שבאה עלינו לרעה, שלב אחרי שלב

טלי גוטליב:  זה פורסם, הדוח הסודי הזה פורסם על ידי אילנה דיין בעובדה

טלי גוטליב:  אני לא מאמינה שאני מצטטת אותה, אבל זה היה במשמרת שלך

טלי גוטליב:       ואם אתה רוצה כבר לדעת מהי אשמה ומה זו כשירות, אז אלו שתי מילים שאני פשוט אסביר לך אותן

טלי גוטליב:  תראה, אני אגיד לך במה אתה, לשיטתך שלך, לא כשיר להיות מנהיג

טלי גוטליב:  בשבוע שעבר ברחת מהמליאה כשהצבענו על העברת כסיף מתפקידו כחבר כנסת, אותו כסיף שאמר שמחבלים שפוגעים בחיילינו הם כמו הפרטיזנים שפגעו בנאצים

טלי גוטליב:  אתה ברחת במשחק פוליטי, באיזשהו תירוץ שאולי בג"ץ יתערב

טלי גוטליב:  אז אתה גרמת כאן לתומכי טרור בכנסת לצהול ולשמוח

טלי גוטליב:  אלו גם אי-כשירות וגם אי-אחריות

טלי גוטליב:      אבל יש לך דברים הרבה יותר מהותיים

טלי גוטליב:  אם אתה לא מבין שבזמן מלחמה אין מקום לעשות בחירות, מהסיבה הפשוטה, שאני אזכיר לך: בחירות זה מהלך של כמה חודשים

טלי גוטליב:  בוא נניח שאנחנו זונחים את הרעיון הדמוקרטי של ארבע שנים של קדנציה, אבל בזמן מלחמה, כשחיילנו בצפון ובדרום, בחזיתות השונות, לרבות ביהודה ושומרון, ובעוד גזרות שאתה מכיר – או אולי שכחת – נדמה לך שאפשר לצאת לבחירות? שאפשר לקיים פריימריז? אה, פוס, סליחה, אצלך אין פריימריז, אתה בוחר את חברי הכנסת בהתאם למי סר למרותך ועושה בדיוק את מה שאתה אומר לו לעשות

טלי גוטליב:       אז אדוני יאיר לפיד, לא יכול להיות שאתה תיקח חלק בהסתה פרועה, הסתה פרועה כנגד ראש ממשלה מכהן

טלי גוטליב:  עכשיו, אני חייבת לומר לך, יש עוד שיטות: אפשר להעביר ביקורת עניינית – שאני לא שומעת אותך מעביר – כמו על הטלת מצור על עזה, אי-אספקה של סחורות לעזה, אי-אספקה של דלק – נגיד שהייתי שומעת אותך

טלי גוטליב:  אבל אתה אדם של סיסמאות

טלי גוטליב:  אני לא מבינה, מה, אתה מפגין בקרן רחוב? אתה מתסיס ומלבה שוב את השיסוי ואת השנאה ואת המרי האזרחי

טלי גוטליב:       ואפרופו אשם, אני רוצה להגיד לך משהו: לא שמעתי אותך שואל שום שאלה רצינית

טלי גוטליב:  לא איפה היה השב"כ, ואיפה היה מידע ב-7 באוקטובר, ומה קרה בליל 6 באוקטובר, ומהם כל הסיפורים על כוח טקילה, ואיפה העדויות הללו

טלי גוטליב:  לא לא, אתה לא נוגע בשום דבר שצריך לשאול, אתה פשוט מאשים ראש ממשלה

טלי גוטליב:      עכשיו, ראש ממשלה הוא אחראי קונסטרוקטיבית, מעצם התפקיד שלו

טלי גוטליב:  מכאן ועד אשם יש גבולות אחרים וברורים לגמרי

טלי גוטליב:  אז אתה היום נואם וקורא לראש הממשלה שלנו "אשם" ושזה לא נורמלי שהוא עדיין בחיינו? מה, אתה קורא כאן להסתה פרועה ולפגיעה פיזית בראש ממשלה? מה נסגר איתך, אדוני ראש האופוזיציה?     

ניסים ואטורי: תודה רבה

טלי גוטליב:  תהיה ענייני, תחפש ביקורת עניינית, אז ייטב פה, אולי

טלי גוטליב:  אבל סוף כל סוף אתה מגלה בעצמך על עצמך שאתה לא ראוי להנהגה

טלי גוטליב:  מנהיג לא עושה שימוש בהסתה פרועה שכזאת

ניסים ואטורי: תודה רבה

ניסים ואטורי:  חבר הכנסת אלעזר שטרן – אינו נוכח; חבר הכנסת גלעד קריב – אינו נוכח; חברת הכנסת יוליה מלינובסקי – אינה נוכחת; חברת הכנסת דבי ביטון – אינה נוכחת; חבר הכנסת יוסף עטאונה – אינו נוכח; חבר הכנסת יצחק פינדרוס – אינו נוכח; חבר הכנסת ולדימיר בליאק – אינו נוכח; חבר הכנסת ואליד אלהואשלה – אינו נוכח; חברת הכנסת שרון ניר – אינה נוכחת

ניסים ואטורי:  חברת הכנסת אימאן ח'טיב יאסין, בבקשה

אימאן ח'טיב יאסין: כבוד היושב בראש, כנסת נכבדה, בימים אלו אנחנו עובדים על התקציב ואנחנו רואים במו עינינו את הקיצוצים הנוראיים, במיוחד בתוכניות הבסיסיות שנוגעות לחברה הערבית

אימאן ח'טיב יאסין:  אני רוצה להתייחס עכשיו לתוכנית אחת, התוכנית של המלחמה בפשיעה בחברה הערבית

אימאן ח'טיב יאסין:       חשוב לי לציין שעוד לא עברו חודשיים בשנה הזאת ויש לנו כבר 27 נרצחים, חמישה מהם נרצחים בתחילת השבוע; ממש תוך 48 שעות – חמישה נרצחים, אב ובנו, והרצח האחרון באום אל-פחם

אימאן ח'טיב יאסין:  אני לא חושבת שיש בן אדם בר-דעת שהיה מסתכל על הרצח שהיה באום אל-פחם – באמצע היום, באמצע כביש מרכזי, ראשי, מלא אנשים, מלא מכוניות, פשוט מאוד פושעים עוצרים, יורדים מהרכב, הורגים את הבן אדם ברכב שלו, חוזרים לרכב שלהם וממשיכים

אימאן ח'טיב יאסין:       ככה זה במדינת ישראל

אימאן ח'טיב יאסין:  ככה זה כשיש שר שהשם שלו הוא השר לכישלון

אימאן ח'טיב יאסין:  ככה זה כשהממשלה מפקירה את אזרחיה

אימאן ח'טיב יאסין:  ככה זה כשאין מי שחושב שצריך לקום ולעשות מעשה

אימאן ח'טיב יאסין:  זאת לא גזרת גורל, זאת החלטה פוליטית נטו, ותו לא

אימאן ח'טיב יאסין:       עובדה, לפני שנתיים, כשמי שישב על הכיסא, שהוא איש מקצוע, רצה, היו החלטות והוא עבד בהתאם, המצב לא היה כזה

אימאן ח'טיב יאסין:  משנת 2000 ועד עכשיו, להוציא שנת 2022, הרצח והפשיעה גואים בחברה הערבית

אימאן ח'טיב יאסין:  דבר אחד ברור: יש ממשלות שלא אכפת להן, לא אכפת להן מחיי אדם, אבל לא כל אדם – אדם מסוג מסוים

אימאן ח'טיב יאסין:  כנראה שהדם של הערבי שונה מכל דם אחר, ולכן הוא מופקר

אימאן ח'טיב יאסין:       שוב, מעל במה זו, אני קוראת לשר הכישלון לעזוב את הכיסא שלו ולהודות בכישלון שלו

אימאן ח'טיב יאסין:  אני פונה לממשלה - -     

ניסים ואטורי: תודה רבה

אימאן ח'טיב יאסין: - - התקציב עדיין לא אושר

אימאן ח'טיב יאסין:  אל תשיתו עוד גזרות קשות, גורליות, שגובות מחיר מכלל החברה הישראלית, ומהחברה הערבית באופן ספציפי

אימאן ח'טיב יאסין:  תודה

ניסים ואטורי: תודה רבה

ניסים ואטורי:  חבר הכנסת רון כץ – אינו נוכח; חבר הכנסת איימן עודה – אינו נוכח; חברת הכנסת נעמה לזימי – אינה נוכחת; חברת הכנסת מירב בן ארי – אינה נוכחת; חבר הכנסת אריאל קלנר – מוותר; חבר הכנסת עמית הלוי – אינו נוכח; חברת הכנסת מירב כהן – אינה נוכחת; חבר הכנסת יואב סגלוביץ' – אינו נוכח

ניסים ואטורי:  חבר הכנסת אחמד טיבי, בבקשה

ניסים ואטורי:  אני רוצה להודיע שרשימת הדוברים סגורה

ניסים ואטורי:  תודה

אחמד טיבי: כבוד היושב-ראש, רבותיי חברי הכנסת, אנחנו ערב בחירות מוניציפליות

אחמד טיבי:  (אומר דברים בשפה הערבית, להלן תרגומם:) בהצלחה לכולם בלשרת את הציבור על הצד הטוב ביותר

אחמד טיבי:       אפרופו הקיצוצים בתקציב המדינה והכישלון המחפיר של הממשלה, של השר לביטחון לאומי, של המפכ"ל, של המשטרה, במיגור הפשיעה, במניעת הפשעים או בפענוחם – ראינו מה קרה: לפני יומיים, באום אל-פחם, רצח נורא בצומת הראשי בכניסה לעיר אום אל-פחם; כמה ימים לפני כן – רצח אב ובנו בטירה; גם בדרום, ברהט, רצח של נער

אחמד טיבי:  הפשיעה מרימה את ראשה

אחמד טיבי:  הפושעים וארגוני הפשיעה מתנהגים כאילו הם השליטים בשטח, ללא הרתעה

אחמד טיבי:       יש יותר מאשר רושם שהמשטרה והעומד בראשה, יש להם עניינים אחרים

אחמד טיבי:  הדגש שלהם הוא אחר

אחמד טיבי:  זה לא נורא שהפשיעה תתפשט בחברה הערבית או שיהיו מעשי רצח אחד אחרי השני

אחמד טיבי:      בכל מקום בעולם שבו שר נכשל בכל דבר – הפשיעה בחברה היהודית עולה; הפשיעה בחברה הערבית גואה – האיש הזה, השר הזה, במקום להסיק את המסקנות, להתפטר ולפרוש, יש כאלה שאומרים: נצביע בעבורו

אחמד טיבי:  לדעתי זה דבר הזוי, אבל יכול להיות שהוא ראוי להם והם ראויים לו

אחמד טיבי:  תודה

ניסים ואטורי: הודעה למזכיר הכנסת, בבקשה

ראדה חסייסי: ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –	     לקריאה ראשונה, מטעם הממשלה: הצעת חוק הסכמים קיבוציים (הוראת שעה – חרבות ברזל) (הוראות מיוחדות לעניין הרחבת הסכם קיבוצי כללי שנעשה בשל פעולות האיבה או פעולות המלחמה), התשפ"ד–2024; הצעת חוק שירותי הדת היהודיים (תיקון מס' 27) (רזרבה לכיסוי הוצאות), התשפ"ד–2024

ראדה חסייסי:  תודה

ראדה חסייסי: (קריאה ראשונה)     

ניסים ואטורי: חבר הכנסת דן אילוז – אינו נוכח; חבר הכנסת צבי ידידיה סוכות – אינו נוכח

ניסים ואטורי:  חבר הכנסת אלעזר שטרן, בבקשה

אלעזר שטרן: אדוני היושב-ראש, אני מוצא את עצמי בחודשים האלה, מדי פעם, מדבר פה על ביקור אצל משפחת אבלים, שמותיר בך סריטות, לעיתים עמוקות יותר

אלעזר שטרן:  כל ביקור מטיל בך סריטה של כאב

אלעזר שטרן:  הרבה פעמים אתה גם לוקח מסרים להמשך החיים שלנו

אלעזר שטרן:  הבוקר, מכיוון שהייתי צריך להגיע באיזשהו שלב מוקדם לכנסת, הגעתי קצת מוקדם למשפחתו של רב-סרן אייל שומינוב, שאתמול הייתה ההלוויה שלו בכרמיאל

אלעזר שטרן:  אז נכנסתי, הסתכלתי שאפשר להיכנס, ואני מודה שהיה לי זמן איכות עם האבא אשר

אלעזר שטרן:  הדברים שרציתי להעלות כאן ולשתף את כולנו: אביו הגדיר את עצמו כאדם לא דתי, גם אותו וגם את הבן שלו, מ"פ בגבעתי שנהרג

אלעזר שטרן:  הוא אמר שלמרות זאת, הוא היה חוזר וקונה הרבה ספרים, כיוון שהוא למד מהחיילים הדתיים שלו, הוא רצה ללמוד ולהעמיק

אלעזר שטרן:       אחר כך הוא אמר לי שכשהתאמנו ברמת הגולן לקראת הכניסה לעזה, אז הוא גם ביקש ממנו להכין בשר לעל האש, והוא אמר לו: אבל תדע שזה צריך להיות כשר למהדרין, כיוון שחלק מהקצינים שיבואו איתי מקפידים מאוד

אלעזר שטרן:  עכשיו, החיילים שהוא דיבר עליהם אלה חיילי ישיבות הסדר

אלעזר שטרן:  יש לי הערות גם על המסלול של ההסדר

אלעזר שטרן:  אני לא חושב שזה – לא הימים ולא החודשים האלה

אלעזר שטרן:  אני חושב שהחיבור הזה – ולצערי ראינו את זה תמיד ורואים את זה גם היום, אולי ביתר שאת, את חלקם ברשימות הנופלים – הוא בא לומר לכולנו, לשים את כולנו בפרופורציות ואולי לחבר את כולנו גם באשר למה היחד הזה מחייב אותנו לא רק איך להתנהג אלא גם ללמוד, גם להכיר

אלעזר שטרן:      כיוון שאני שומע עוד פעם גם בדיונים בוועדת חוץ וביטחון, בקרב חברים שלי, גם את הרעיון למה צריך את ההסדר, אז ברשותך אני אסכם ואומר את מה שאמרתי גם כראש אכ"א – זה לא התחדש לי עכשיו, זה רק מתחזק: מדינה שיודעת לעשות מסלולים למוזיקאים מצטיינים לטובת העתיד המוזיקלי שלה, ויודעת לעשות מסלולים של ספורטאים מצטיינים לטובת העתיד הספורטיבי שלה, צריכה לדעת לעשות גם מסלולים מיוחדים לטובת העתיד הרוחני-תורני שלה

אלעזר שטרן:  אני חושב שהמסלולים האלה מוכרחים להיות כאלה שמשלבים גם שירות קרבי וגם לימוד תורה

אלעזר שטרן:  ככה צריכה להתפתח עתודה רוחנית למדינת ישראל

אלעזר שטרן:  זו הבשורה הגדולה שישיבות ההסדר הביאו לעולם התורה וגם לעולם של כולנו

אלעזר שטרן:       אני מאחל לכולנו שבכלל לא נדע עוד שכול, לא בקרב אותן אוכלוסיות שהזכרתי וכמובן לא בכלל

אלעזר שטרן:  תודה

ניסים ואטורי: תודה רבה

ניסים ואטורי:  אפרופו מסרים של הורים שכולים, ישבתי עם משפחת חבה, עם ההורים של נועם, השם ייקום דמו, והבטחתי שאני אדבר על זה

ניסים ואטורי:  עכשיו הייתי אמור לנאום, אבל אני מנהל את הישיבה ואני לא יכול לנאום, אז אני רק אגיד שדבר אחד הוא ביקש: תמסור לכל החברים שלך בכנסת, שדבר אנחנו מבקשים – אחדות בעם ישראל

ניסים ואטורי:  אחדות בעם ישראל

ניסים ואטורי:  הוא ביקש שאני אצעק את זה ונגיד את זה לכולם, ואנחנו נעשה את ההשתדלות, למרות שכולנו נופלים בזה לפעמים

ניסים ואטורי:      חברת הכנסת מיכל מרים וולדיגר – אינה נוכחת; חבר הכנסת ירון לוי – אינו נוכח; חבר הכנסת נאור שירי – אינו נוכח; חבר הכנסת עודד פורר – אינו נוכח

ניסים ואטורי:  חבר הכנסת אליהו רביבו, בבקשה

אליהו (אלי) רביבו: ברשותך, אדוני היושב-ראש, הכנסת, מכובדיי השרים, לפני שאתייחס להצעת החוק שבגינה עליתי לנאום, אני מבקש להתייחס לדברי הבלע של חברת הכנסת יאסין

אליהו (אלי) רביבו:  לפני שמתלוננים על משטרת ישראל ועל השר לביטחון לאומי, ממשלת ישראל וחבריה, טלו קורה מבין עיניכם

אליהו (אלי) רביבו:  תשאלי את עצמך מתי בפעם האחרונה את או חברייך אזרתם אומץ והגעתם לדיונים, לדוגמה בוועדה לביטחון לאומי, ששם אנחנו מנסים לקדם חוקים שאמורים להילחם בפשיעה במגזר הערבי

אחמד טיבי: היום הייתי

אליהו (אלי) רביבו: בוא, ברשותך, חבר הכנסת טיבי – בהצעת החוק שלי שעוסקת בהחמרת ענישה בשחרור בערבות, שכל תכליתה של הצעת החוק הזאת – היא אמורה לסייע למשטרה להתמודד עם פשיעה שהולכת וגוברת בתוך חמולות, בתוך משפחות מרובות נפשות, שהרבה פעמים בשל סכסוך קטן, מעשה הנקם והרצח שמלווים את אותה משפחה, שכונה ועיר נמשכים ונפרסים למעלה מעשר שנים, אדוני השר

אליהו (אלי) רביבו:      אני לא זוכר שמישהו מכם הגיע אי-פעם לוועדה ואמר ליושב-ראש הוועדה: זה חוק נחוץ

אליהו (אלי) רביבו:  אנחנו מבקשים להילחם בפשיעה, אנחנו מבקשים להילחם בחיסולי הדמים

אליהו (אלי) רביבו:  אנחנו מבקשים לפנות לציבור ששלח אותנו ולא להמשיך לעשות שקר בנפשנו ולהגיד להם: תפסיקו לטשטש ראיות, תפסיקו לפחד ולשתף פעולה עם פושעים

אליהו (אלי) רביבו:  תתחילו להעביר אינפורמציה שבאמצעותה השוטרים יוכלו להגיע באמת לחקר האמת ככה שגם שופטים שכל כך ממהרים לשחרר חשודים לא יוכלו לעשות כן – שכידוע, בכזה מצב יהיו מספיק ראיות ותהיה תשתית שבגינה ניתן יהיה למצות את הדין עם אותם פושעים

אליהו (אלי) רביבו:      עכשיו, ברשותך, אדוני היושב-ראש, חבריי חברי הכנסת, מכובדיי השרים, מכובדיי כולכם, בימי תקציב המדינה, השלישי השנה, ידענו שיש פיצוצים וחילוקי דעות בין חברי הכנסת לבין משרד האוצר

אליהו (אלי) רביבו:  בניגוד לכך ובשם האחדות אני גאה מאוד שהחוק להרחבת שירותי הייעוץ הפנסיוני האובייקטיבי עולה כאן במליאה

אליהו (אלי) רביבו:  למרות שלצערי התקשורת לרוב לא מתעניינת בהישגים למען הציבור ואוהבת לסקר פיקנטריות ולהוציא דברים מהקשרם, חשוב לי שתדעו: החוק הזה הוא תוצר של יוזמה שלי לקירוב לבבות בין משרד האוצר לבין סוכני הביטוח והבנקים, לאחר משא ומתן בהובלתי שנמשך חודשים רבים

אליהו (אלי) רביבו:      אני רוצה להודות ליושב-ראש ועדת הכספים כבוד הרב משה גפני על הגיבוי, לשר האוצר ולנציגותיו המסורות והשנונות באגף התקציבים אביגיל ועפרי, על המקצועיות, על המסירות ועל הנכונות, ולחברי שר התקשורת שלמה קרעי, שנרתם לסייע ולייעץ בזמן אמת

אליהו (אלי) רביבו:  חשוב לי להודות מעל במה זו גם לנשיא לשכת סוכני הביטוח מר שלמה אייזיק על השותפות ועל הבנת צורכי המשק, וגם לסוכני הביטוח ראובן טיטואני וקובי סויסה על הנכונות

אליהו (אלי) רביבו:      אדוני היושב-ראש, שתי עובדות עומדות בבסיס הצעת החוק הזאת: האחת – פנסיה היא מוצר מורכב, ולצערנו רוב הציבור לא מבין בו כלל ועיקר

אליהו (אלי) רביבו:  השנייה, אדוני היושב-ראש, היא שרוב העולם נמצא היום בדיגיטל

אליהו (אלי) רביבו:  אם נחבר את שתיהן נבין שהחוק הנוכחי הוא הכרחי במאה ה-21 ונרחיב את שירותי הייעוץ הפנסיוני בישראל

אליהו (אלי) רביבו:      חשוב לי לסיום לומר לפרוטוקול, ושיהיה ברור: יש בידיי התחייבות כתובה וברורה מהבנקים שבעקבות הצעד הזה לא ייסגרו סניפים

אליהו (אלי) רביבו:  אנחנו לא נאפשר זאת – אני אומר את זה כאן באופן מפורש

אליהו (אלי) רביבו:  עוד חשוב לי לציין שהחוק אינו מושלם, ותפקידנו בוועדת הכספים הוא לדייק אותו כדי שהציבור יקבל את השירות המיטבי, וכך כמובן גם נגביר את התחרותיות במשק

אליהו (אלי) רביבו:  אני מבקש מחבריי לתמוך בהצעת חוק זו

אליהו (אלי) רביבו:  תודה

ניסים ואטורי: אני מזמין קודם כול את חברת הכנסת מירב בן ארי – אינה נוכחת

ניסים ואטורי:  אני מזמין את שר המשפטים חבר הכנסת יריב לוין לסכם את הדיון, בבקשה

המשפטים יריב לוין: אין צורך

ניסים ואטורי: אין צורך

ניסים ואטורי:       חברי הכנסת, נעבור להצבעה על הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש) (תיקון מס' 2) (הארכת תוקף – חרבות ברזל),  התשפ"ד–2024, בקריאה ראשונה

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 11 

ניסים ואטורי: נמנעים – אין 

ניסים ואטורי: בעד – 11, אין מתנגדים

ניסים ואטורי:  אני קובע כי הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש) (תיקון מס' 2) (הארכת תוקף – חרבות ברזל), התשפ"ד–2024, אושרה בקריאה ראשונה ותעבור לדיון בוועדת החוקה, חוק ומשפט לצורך הכנתה לקריאה השנייה והשלישית

ניסים ואטורי: [רשומות (הצעות חוק, חוב' מ/1718)

ניסים ואטורי: ] 

ניסים ואטורי: חברי הכנסת, הנושא הבא על סדר-היום – הצעת חוק הפיקוח על שירותים פיננסיים (ייעוץ, שיווק ומערכת סליקה פנסיוניים) (תיקון מס' 13), התשפ"ד–2024, לקריאה הראשונה

ניסים ואטורי:  אני מזמין את השר דודי אמסלם להציג את הצעת החוק

אימאן ח'טיב יאסין: ביקשנו הודעה אישית בסוף ההצבעה, לא אחרי

אחמד טיבי: תסיק מסקנות ותתפטר

ניסים ואטורי: בבקשה, אדוני

דוד אמסלם: אדוני היושב-ראש, חברי הכנסת, בשם שר האוצר, אני מתכבד להציג את הצעת חוק הפיקוח על שירותים פיננסיים

דוד אמסלם:  אני אקצר

דוד אמסלם:  בגדול, מוצע לתקן את סעיף 11(ה) לחוק ולאפשר לתאגיד בנקאי או למי שעוסק בשמו בייעוץ פיננסי להעניק ייעוץ כאמור גם באמצעי דיגיטלי, ובכלל זה באמצעות אתר האינטרנט או היישומון הסלולרי של תאגיד הבנק

דוד אמסלם:  תודה

ניסים ואטורי: דובר ראשון, חנוך דב מלביצקי – אינו נוכח; חבר הכנסת מתן כהנא – אינו נוכח

ניסים ואטורי:  חברת הכנסת מירב כהן, בבקשה

מירב כהן: כבוד היושב-ראש, כנסת נכבדה, מדינה דמוקרטית לא יכולה להתקיים בלי שוויון בסיסי בין אזרחיה, בלי חוזה חברתי אמיתי שכולם כולל כולם מחויבים אליו

מירב כהן:  הדרישה הזו לשוויון היא גם הדבר ההוגן, הצודק והנכון לעתידה של מדינת ישראל

מירב כהן:  אבל בכל פעם שהציבור המשרת והעובד קם ודורש שוויון בנטל השירות, שוויון בהשתתפות בתעסוקה, מייד קמים וקוראים לנו: שונאי חרדים

מירב כהן:       זו טקטיקת האשמת קורבן קלאסית: אם אתה מוחה כנגד חוסר צדק, אז טוענים שאתה שונא את מי שכנגדו אתה מוחה

מירב כהן:  זאת טקטיקה שנועדה לטשטש את העובדה שחוסר הצדק והשוויון הוא תוצאה של דיל פוליטי מעוות שנועד להעדיף מגזרים מסוימים על פני מגזרים אחרים במדינה

מירב כהן:  ואנחנו, הציבור המשרת והעובד, שיתפנו פעולה עם העיוות הזה יותר מדי זמן

מירב כהן:  שיתפנו פעולה כי לא רצינו להיקרא שונאי חרדים; שיתפנו פעולה כי הרגשנו אחריות כלפי המדינה; שיתפנו פעולה כי היינו עסוקים בלגמור את החודש

מירב כהן:       ובזמן שאנחנו משתפים פעולה, יש מי שמבקשים דווקא עכשיו להמשיך ולהגדיל עלינו את המעמסה, להכביד עוד יותר

מירב כהן:  הזרמת מיליארדי שקלים נוספים לעידוד השתמטות משירות ומתעסוקה של צעירים חרדים, לצד החוק להכבדת הנטל על המשרתים בסדיר ובמילואים, וכל זה בעיצומה של מלחמה נוראית, הם הקש ששבר את גב הגמל, או יותר נכון את גב החמור

מירב כהן:       לא עוד

מירב כהן:  לא אכפת לנו יותר שתקראו לנו שונאי חרדים, כי אנחנו לא שונאים, אנחנו אוהבים

מירב כהן:  אנחנו אוהבים את מדינת ישראל ואת עם ישראל

מירב כהן:  מי שאוהב את המדינה שלו, רוצה שהיא תפרח ותצמח

מירב כהן:  מי שאוהב את העם שלו, מתעקש שיהיה חוזה חברתי אמיתי, הוגן ושוויוני

מירב כהן:  מי שאוהב ומכיר את תורת ישראל, יודע שאסור להישאר בישיבה בזמן שהאחים שלך יוצאים למלחמה

מירב כהן:  שוויון בנטל עכשיו

מירב כהן:  תודה רבה

ניסים ואטורי: תודה רבה

ניסים ואטורי:  חבר הכנסת יבגני סובה – אינו נוכח

ניסים ואטורי:  חברת הכנסת טלי גוטליב

טלי גוטליב: כשאמרו לי שבפוליטיקה לא דואגים לעם ישראל, לא הבנתי עד כמה, אז אני רוצה לעשות לכם סדר מהי פוליטיקה זולה שאתם רואים כאן היום ממפלגת יש עתיד

טלי גוטליב:  לא לא לא, אנחנו לא דנים בחוק הגיוס – הרי אמרתי לכם כאן שגם אני לא אצביע לחוק גיוס שנותן פטור לחרדים

טלי גוטליב:  לא, החוק הזה לא נמצא על השולחן

טלי גוטליב:  אנחנו נמצאים בעיצומה של מלחמה שבה ביקש שר הביטחון, על פי גורמי הביטחון, להאריך את הוראת השעה שבה הארכנו את גיל הפטור מ-40 ל-41 לחוגרים ומ-45 ל-46 לקצינים

טלי גוטליב:  זו בקשת הצבא בזמן לחימה

טלי גוטליב:      מגיע יאיר לפיד ואומר: אנחנו נגייס חרדים

טלי גוטליב:  אוקיי, אדון לפיד, אני עכשיו במלחמה, אני צריכה עכשיו לוחמים מיחידת יהל"ם

טלי גוטליב:  בתוך כמה זמן אתה מכשיר את הלוחמים האדירים האלה? שנה

טלי גוטליב:  יש לי שנה? אין לי שנה

טלי גוטליב:  אני צריכה עכשיו קצינים, לוחמים, מפקדי יחידות, מפקדי פלוגות לצפון, לדרום וליהודה ושומרון

טלי גוטליב:  אני אגייס חרדים – אני יכולה להפוך אותם ברגע למ"פים? ברגע למג"דים? ברגע לסמג"דים? מה נסגר איתכם?      החוק שהיום נמצא בוועדת החוץ והביטחון בהכנה לקריאה השנייה והשלישית, עוסק בהארכה של גיל הפטור פעם נוספת, אחרי שהארכנו פעם אחת בשלושה חודשים

טלי גוטליב:  אפילו הייעוץ המשפטי של הוועדה הציע היום להאריך בארבעה חודשים ולא עד דצמבר, בשל נחיצות המלחמה

טלי גוטליב:  עומדת כאן גברת מיש עתיד ואומרת שאכפת לה, אכפת לה מהמדינה, וצריך שוויון

טלי גוטליב:  אם אכפת לך מהמדינה, גברתי, כנסי לחוץ וביטחון ותצביעי, כפי שביקש ממך נציג הצבא, להאריך את גיל הפטור בעוד ארבעה חודשים

טלי גוטליב:  בזה הבאתי לכם את העובדות לאשורן

טלי גוטליב:       ואם נשארה לי עוד דקה וחצי, אז אני רק אספר לכם מה ההבדל בין להיות קואליציה לבין להיות אופוזיציה

טלי גוטליב:  קבלו את האינפורמציה הבאה – בקרוב אצלך, גם אתה תקבל בטח, אדוני היו"ר: אנו נבצע פעולות נקם בחברי הקואליציה

ניסים ואטורי: קיבלתי

ניסים ואטורי:  קיבלתי

טלי גוטליב: הינה, גם היו"ר

ניסים ואטורי: הגיעו לרמת הגולן

טלי גוטליב: תהיה פגיעה משמעותית בהם ובבני משפחותיהם

טלי גוטליב:  מדובר בפגיעה בנפש שתתוכנן ותתבצע בתוך מספר חודשים

טלי גוטליב:  נמשיך במאמצינו ללא הגבלת זמן

טלי גוטליב:      האיומים הללו הגיעו לביתי, לביתו של היו"ר, לביתם של חברים נוספים, עם פלט, פרטים ותעודות זהות שלי, של בני המשפחה שלי, אפילו של הגרוש שלי – מסכן, מה הוא חטא שגם הוא בתוך הרשימה הזאת לא ברור לי, אבל גם הוא שם – וההורים שלי ואח שלי

טלי גוטליב:  הבטיחו לנו במכתב איומים שיש הסתייגויות: מי שעשה מילואים, לא יעשו לו שום דבר, אבל הפרטים שם לא מאה אחוז, כי אחד האחים שלי שמוזכר שם ואחד הבנים שלי כן עשו מילואים

טלי גוטליב:  אז חן-חן שהם מסכימים לא להכחיד את כולנו

טלי גוטליב:      אבל עכשיו ברצינות, האם אתם חושבים שיש לי מאבטח? אין לי

טלי גוטליב:  יש לך מאבטח, אדוני היו"ר?     

ניסים ואטורי: לא

טלי גוטליב: לא

טלי גוטליב:  ברור

טלי גוטליב:  אם מישהו מהאופוזיציה היה מקבל את המכתב הזה – גם לך, צגה, אין מאבטח – אם מישהו מהאופוזיציה היה מקבל את המכתב הזה עם עשירית מהאיומים שאני קיבלתי, היה לו מאבטח; זה היה פותח מהדורות חדשות

טלי גוטליב:  אבל בערוצי 12, 13 הס, שקט ודממה

טלי גוטליב:  מה זה מעניין? מקסימום יחסלו את טלי גוטליב

טלי גוטליב:  אני לא בטוחה שכל כך יהיו עצובים

טלי גוטליב:      ועכשיו בשיא הרצינות

טלי גוטליב:  אנחנו נבחרי ציבור, ואין לקבל שאנחנו נקבל את האיומים האלה בדואר בבית שלנו

טלי גוטליב:  מישהו בא פיזית ושם לי את זה בתיבה

טלי גוטליב:  יש פה חברי כנסת שקיבלו את זה לפני שבועיים

טלי גוטליב:  שאלתי את יחידות החקירה למה – אם אתם יודעים שאנחנו עומדים לקבל את זה, שימו זקיף, שימו סמוי ליד הבית שלנו, חכו לראות מי שם את המכתב, קחו את המצלמות - - -     

אליהו (אלי) רביבו: - - -     

טלי גוטליב: לא בטוח

טלי גוטליב:      אתה יודע משהו, אני חייבת להגיד לך: זה לא נכון

טלי גוטליב:  המעטפה הגיעה אליי עם בול מודבק ברוק כמו פעם, רק שזה לא מבויל, מישהו שם את זה פיזית

טלי גוטליב:  תאמין לי שיכלו לקחת את מצלמות ה-DVR ולחקור

טלי גוטליב:       אני אומרת לכם כאן, אנחנו מופקרים

טלי גוטליב:  הפקירו אותי, אותך, אותך, צגה, ואותך, אדוני היו"ר, ועוד חברי כנסת שקיבלו את האיומים הבוטים והמחרידים הללו – הם וגם נציגים של בני המשפחה

טלי גוטליב:  עם כל הכבוד, צריך להיות לנו מאבטח, ואנחנו לא צריכים להתחנן לזה

טלי גוטליב:  צריך לשמור עלינו

טלי גוטליב:  לא יכול להיות שאמרו לי אתמול מהאבטחה – עוד חצי שנייה – מה אומרים לי אתמול? תיזהרי

טלי גוטליב:  ואללה, אם עכשיו אתה מוריד לי אגרוף, מה בדיוק אני יכולה לעשות? אחר כך אומרים לי: תרדי לחניון, תיזהרי

טלי גוטליב:  אם קורה משהו, תתקשרי 100

טלי גוטליב:  אני אומרת להם: אבל בחניון אין לי קליטה, אני בחניון תת-קרקעי

טלי גוטליב:  אתם קולטים מה אני אומרת לכם כאן? הפקרה של חברי קואליציה, כי אנחנו מהימין, אוי אוי אוי

טלי גוטליב:  נמשיך להיות ימנים, ימנים גאים, עם המהלכים הללו, בגאון

טלי גוטליב:  לא יפחידו אותנו ולא יאיימו עלינו

ניסים ואטורי: תודה רבה

ניסים ואטורי:  חבר הכנסת אלעזר שטרן – אינו נוכח; חבר הכנסת גלעד קריב – אינו נוכח

ניסים ואטורי:  חברת הכנסת יוליה מלינובסקי, בבקשה

יוליה מלינובסקי: אדוני היושב-ראש – חבר הכנסת ביטן, אנחנו שומעים אותך

יוליה מלינובסקי:  אנחנו אוהבים אותך

ניסים ואטורי: חבר הכנסת דוד ביטן

יוליה מלינובסקי: דוד, או שתדבר שם או שתקשיב

יוליה מלינובסקי:  אני לא שומעת את עצמי

יוליה מלינובסקי:  עכשיו ברצינות – קצת צחוק על דוד זה תמיד טוב

יוליה מלינובסקי:  ראש הממשלה, שר הביטחון, שר האוצר, שרים, ח"כים בכירים מהקואליציה, דיברו על זה שאונר"א היא ארגון טרור ושצריך לעשות הכול כדי לסלק אותם, לסגור אותם ולהעיף אותם

יוליה מלינובסקי:  אבל כפי שאנחנו כבר מכירים בממשלת ימין ימין, דיבורים לחוד – מעשים לחוד

יוליה מלינובסקי:  אנחנו כבר רגילים לזה

יוליה מלינובסקי:  אפשר לדבר גבוהה-גבוהה, תחזיקו, תחזיקו – כשמגיעה שעת השין, כולם בורחים, פחדנים

יוליה מלינובסקי:       אתמול עלתה לוועדת שרים לחקיקה הצעת חוק שלי להכריז על אונר"א ארגון טרור – מה שאתם דיברתם עליו

יוליה מלינובסקי:  ראש הממשלה דיבר על זה, כולנו כבר יודעים מה זה הדבר הזה, יודעים איך הם השתתפו בטבח, יודעים על מקורות מימון, שהם מקבלים מארגוני טרור

יוליה מלינובסקי:  אנחנו, מדינת ישראל, יודעים שהם זרוע הביצוע של חמאס מ-2014

יוליה מלינובסקי:  אוקיי, כנראה ניסו להסתיר את זה מכולנו, גם מעצמנו

יוליה מלינובסקי:  אבל אתמול בוועדת שרים, מה קרה? ואם קרה – מה קרה, לא קרה? ועדת שרים דחתה את הצעת החוק הזו

יוליה מלינובסקי:  למה? כי מל"ל מתנגד

יוליה מלינובסקי:  אז ריבונו של עולם, תסבירו לי מה קורה פה

יוליה מלינובסקי:  אם ראש הממשלה אומר שזה ארגון טרור, שר הביטחון תומך, מוציא סרטונים ועושה מסיבות עיתונאים, שרים בכירים מדברים על זה, ח"כים מהליכוד נואמים תחת כל עץ רענן, וכשצריך להצביע ולאשר את הצעת החוק המאוד-פשוטה להכריז על אונר"א כארגון טרור – איפה סמוטריץ' ובן גביר? מה קרה פה? אז דחיתם את זה לעוד חודש

יוליה מלינובסקי:       רבותיי, אני אעלה את זה שוב, ואתם תצטרכו לתת דין חשבון פה, במליאה, ולהצביע על זה בעד או נגד

יוליה מלינובסקי:  או שאתם יכולים לעשות כמו גנץ, איזנקוט ולפיד – פשוט לא לבוא, זו גם כן אופציה

יוליה מלינובסקי:  למדנו את הטריק הזה

יוליה מלינובסקי:  תבחרו מה מתאים לכם

יוליה מלינובסקי:  אבל בסוף העם דורש

יוליה מלינובסקי:  כולנו כבר יודעים, הם השתתפו בטבח

יוליה מלינובסקי:  הארגון הזה צריך לעוף מירושלים, מיו"ש ומעזה, ואנחנו צריכים לנתק איתם כל קשר, כי הם זרוע הביצוע של החמאס וזרוע ביצוע של פת"ח בגדה

יוליה מלינובסקי:  להכריז עליהם כארגון טרור, אל תברחו מאחריות

יוליה מלינובסקי:  ברחתם כבר יותר מדי שנים

יוליה מלינובסקי:  כולנו שילמנו על זה מחיר ב-7 באוקטובר

יוליה מלינובסקי:  תודה רבה

ניסים ואטורי: תודה רבה

ניסים ואטורי:  חברת הכנסת דבי ביטון – אינה נוכחת; חבר הכנסת יוסף עטאונה – אינו נוכח; חבר הכנסת יצחק פינדרוס – אינו נוכח; חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב-ראש

ולדימיר בליאק:  חבריי חברי הכנסת, אדוני השר, אנחנו בוועדת הכספים ממשיכים לדון בתקציב המדינה המתוקן לשנת 2024

ולדימיר בליאק:  בהקשר הזה אני רוצה להחזיר אתכם למה שחשוב וכמעט שכחנו: הורדת דירוג האשראי

ולדימיר בליאק:  ב-25 ביולי 2023, לפני שמונה-תשעה חודשים, מודי'ס פרסמה דוח חריג לגבי כלכלת ישראל ואזהרות על אפשרות הורדת הדירוג

ולדימיר בליאק:  ראש הממשלה ושר האוצר אמרו אז כי מדובר בתגובה רגעית, ושכשהאבק יתפזר, יתברר כי כלכלת ישראל חזקה מאוד

ולדימיר בליאק:  והינה, חלפו להם שמונה-תשעה חודשים, ואנחנו כאן, במליאת הכנסת, באולם יפה ונקי, ואחרי שהאבק התפזר, דירוג האשראי שלנו ירד

ולדימיר בליאק:       אדוני ראש הממשלה, מיהרת אז להוציא תגובה מגוחכת ושקרית, וטענת כי הורדת הדירוג אינה קשורה לכלכלה

ולדימיר בליאק:  איך, איך ראש ממשלה במדינה מתוקנת יכול לטעון כי הורדת הדירוג אינה קשורה לכלכלה? אולי אתה, אדוני ראש הממשלה, במקום לשפץ את הבריכה בבית שלך בעת המלחמה, מתכוון לתרום מכיסך את עלויות מימון החוב הנוספות שאזרחי ישראל יצטרכו לשלם מעכשיו? שימו לב, רק השנה אנחנו נשלם 208 מיליארד שקלים על החזר חוב, 208 מיליארד שקלים

ולדימיר בליאק:       בשלוש השנים הקרובות נצטרך להוסיף לפחות 20 מיליארד שקלים נוספים על החוב כתוצאה מהורדת הדירוג

ולדימיר בליאק:  זה קשור לכלכלה

ולדימיר בליאק:  אבל לא רק זה, הורדת הדירוג קשורה ישירות גם אליכם, ראש הממשלה ושר האוצר

ולדימיר בליאק:  מודי'ס ייחסו בדוח באופן מפורש את הורדת הדירוג להחלטות הפוליטיות של הממשלה, ומודי'ס בחנו את הניהול הכלכלי הכושל, את התקציב המופקר שהגשתם, ובסוף הכריעו – הם לא מאמינים לנתניהו, והם לא מאמינים לסמוטריץ'

ולדימיר בליאק:       בדומה לרוב אזרחי מדינת ישראל – וכל הסקרים מראים את זה – גם במודי'ס התייאשו מכם

ולדימיר בליאק:  בכך ישראל ירדה ליגה מהמדינות היציבות, והצטרפה לליגה של צ'ילה, סלובקיה, פולין

ולדימיר בליאק:  מלזיה כבר מחכה לנו בליגה ד'

ולדימיר בליאק:  אזרחי ישראל ישלמו מחיר כבד על ההפקרות שלכם

ולדימיר בליאק:  זה משאיר פחות כסף לביטחון, לחינוך, לבריאות, לרווחה, פחות גם בקרנות הפנסיה

ולדימיר בליאק:  במילים אחרות, זה פוגע ברמת החיים של כל אזרחי המדינה

ולדימיר בליאק:       גם הכישלון הזה רשום על שמכם, ראש הממשלה ושר האוצר

ולדימיר בליאק:  תודה רבה

ניסים ואטורי: תודה רבה

ניסים ואטורי:  חבר הכנסת ואליד אלהואשלה – אינו נוכח

ניסים ואטורי:  פה? מוותר; חברת הכנסת שרון ניר – אינה נוכחת

ניסים ואטורי:  חברת הכנסת אימאן ח'טיב יאסין, בבקשה

אימאן ח'טיב יאסין: כבוד היושב בראש, כנסת נכבדה, תחילה אני רוצה להגיב לדבריו של חבר הכנסת רביבו, ולהגיד לו שהמציאות מדברת

אימאן ח'טיב יאסין:  אם הוא רוצה להתגאות בחוק שהוא מביא, אנחנו לא רוצים רק חוקים על הנייר, אנחנו רוצים לראות מה קורה במציאות

אימאן ח'טיב יאסין:  אז עובדתית: בשנה שעברה, בזמן הממשלה שלו, בראשות נתניהו – 247 נרצחים; בשנת 2022, בזמן ממשלת השינוי – 106 נרצחים

אימאן ח'טיב יאסין:  אלה עובדות

אימאן ח'טיב יאסין:  עכשיו מי מדבר דברי בלע ומנסה לסלף את המציאות? בהחלט לא אני

אימאן ח'טיב יאסין:  לענייננו, (אומרת דברים בשפה הערבית, להלן תרגומם:)     

ניסים ואטורי: חבר הכנסת מיקי לוי, בבקשה

מיקי לוי: תודה רבה, אדוני היושב בראש

מיקי לוי:  עסקה בפתח, ואנחנו מברכים על כך, והלוואי שזה יתממש

מיקי לוי:  מדינת ישראל מחויבת להחזרת אזרחיה לפני כל דבר

מיקי לוי:  המדינה, הממשלה, בגדה בהם ב-7 באוקטובר, ולא יכול להיות כי תבגוד בהם פעם נוספת

מיקי לוי:  אי-החזרת החטופים, או חלילה החזרתם בארונות מתים, יהיו כאבן ריחיים על צווארה של החברה הישראלית לעולמים

מיקי לוי:       השר סמוטריץ' אתמול – מזמן לא שמענו אותו: החטופים אינם המשימה הראשונה במלחמה

מיקי לוי:  איזו אמירה אומללה

מיקי לוי:  איזו בושה

מיקי לוי:  החטופים אינם המשימה הראשונה במלחמה

מיקי לוי:  ראש הממשלה נבהל אתמול מעמדתם של השר סמוטריץ' והשר בן גביר, ולאחר סיכום שליחת המשלחת להמשך המשא ומתן – ובירכנו על כך, ואנו מברכים על כל ניסיון להחזיר אותם הביתה – התעורר והכניס מקלות למשא ומתן: העברת הנהגת החמאס לקטאר

מיקי לוי:  זאת מבלי לתאם, מבלי להביא למשא ומתן, מבלי לשאול את קטאר אם היא מוכנה לקלוט אותם

מיקי לוי:  כך סתם כדי להכניס מקלות בגלגלי המשא ומתן

מיקי לוי:      אני אומר לך, אדוני היושב-ראש, ראש הממשלה, אתה מפחד מסמוטריץ' ובן גביר

מיקי לוי:  הם אוחזים בגרונך

מיקי לוי:  השר סמוטריץ אומר: קודם כול ניצחון, אחר כך החזרת החטופים

מיקי לוי:  זה קל להגיד כאשר אין חטוף מבני ביתך; כאשר הבת שלך אינה בשבי ואינה נאנסת מדי יום ביומו; כאשר נכדיך אינם בין החטופים; כאשר ההורים שלך אינם בין החטופים

מיקי לוי:  זה קל להגיד, אבל זה קשה להגיד כשהשירות הצבאי שלך הצטמצם ל-14 חודש בגיל 28, כאשר מאחוריך סיום תואר במשפטים, כשהשאר התרוצצו על הגבעות

מיקי לוי:  זה קל להגיד כאשר הבן שלך יושב בישיבה זו השנה השלישית

מיקי לוי:  תודה רבה

ניסים ואטורי: תודה רבה

ניסים ואטורי:  חבר הכנסת איימן עודה – אינו נוכח; חבר הכנסת אריאל קלנר – אינו נוכח; חבר הכנסת  עמית הלוי – אינו נוכח; חברת הכנסת מירב כהן – אינה נוכחת; חבר הכנסת יואב סגלוביץ' – אינו נוכח; חבר הכנסת אחמד טיבי – אינו נוכח; חבר הכנסת דן אילוז – אינו נוכח; חבר הכנסת צבי ידידיה סוכות – אינו נוכח; חברת הכנסת צגה מלקו – אינה נוכחת; חבר הכנסת סימון דוידסון – אינו נוכח; חברת הכנסת מיכל מרים וולדיגר – אינה נוכחת; חבר הכנסת ירון לוי – אינו נוכח; חבר הכנסת נאור שירי – אינו נוכח; חבר הכנסת עורר פורר – אינו נוכח; חבר הכנסת אליהו רביבו – אינו נוכח

ניסים ואטורי:  חבר הכנסת יצחק קרויזר, בבקשה

יצחק קרויזר: אדוני היושב-ראש, כבוד השר, בעבודתי בכנסת כנבחר ציבור אני משתדל לשלב בין העשייה כאן בכנסת לבין השטח, ובפרט בתור יושב-ראש משותף בשדולת המילואים, אני נוהג להיפגש עם הלוחמים בשטח, שומע את הלך הרוח, את האתגרים

יצחק קרויזר:  ויחד עם חבריי לשדולת המילואים – שמורכבת כמעט מכל סיעות הבית – אנחנו נפגשים אחת לשבוע, ומנהלים גם קבוצת ווטסאפ מאוד פעילה, על מנת שאנחנו נוכל לדייק, עד כמה שניתן, את הצרכים, ומשתדלים לתת מענים

יצחק קרויזר:  אבל בעיקר, אדוני היושב-ראש, אנו מתפעמים מהרוח החזקה והאיתנה של אנשי מערך המילואים שלנו

יצחק קרויזר:  סד"כ המילואים שלנו, מלח הארץ, חוד החנית של החברה הישראלית, שעליו כולנו נשענים

יצחק קרויזר:  קשה להאמין שמדובר בסך הכול בקצת, מעט פחות מ-2% מהחברה הישראלית, שדואגים לכולנו, לביטחון כל אזרחי מדינת ישראל

יצחק קרויזר:      זכיתי גם אני להיות לוחם מילואים במהלך השנים האחרונות, ואף הוקפצתי עם יחידתי ב-7 באוקטובר, ושירתי יחד עם חבריי במערך המילואים 80 יום ברציפות, עד שהתבקשתי לחזור לעבודתי בכנסת

יצחק קרויזר:  דרך אגב, בימים אלה החבר'ה שלי מסיימים מעל 140 יום ברצף, מ-7 באוקטובר, וכבר קיבלו את הצו ליוני

יצחק קרויזר:  זאת אומרת, אחרי מעל 140 יום, זה לא כולל את שירות ימי המילואים שהיה להם ב-2023 – כמה חודשים בודדים בבית, וכבר חוזרים לשרת את עם ישראל

ניסים ואטורי: טוב שנתנו לך לצאת קצת, לבוא לעשות גם פעילות בכנסת

יצחק קרויזר: כן, גם זה היה חשוב

יצחק קרויזר:  אנחנו עוד נדבר על זה בהזדמנויות אחרות, אבל נצטרך גם את העזרה שלך

ניסים ואטורי: אין בעיה

יצחק קרויזר: חיילי המילואים, שכולנו חייבים להם בראש ובראשונה תודה על תרומתם האדירה ללחימה ולנרמול החיים של כולנו, עד כמה שניתן, בעורף, שאנחנו מסוגלים בכלל לנהל כאן איזה סוג של שגרת חיים, כשבחזית יש מלחמה, ואותם אנשי מילואים משלמים מחיר כבד – מחיר של המשפחה, מחיר כלכלי, גם בנפש וגם בגוף, ולעיתים אף בחייהם ממש

יצחק קרויזר:      במערכה הכבדה הזו איבדנו את מיטב בנינו ובנותינו היקרים

יצחק קרויזר:  כואב הלב והעיניים דומעות מידי יום עם הבשורות הקשות על אובדן חיילינו היקרים

יצחק קרויזר:  גם כשאינני מכיר את הנופלים, בניחומי אבלים אצל המשפחות אני שומע את הסיפורים, לומד להכיר את הדמויות שמאחורי השמות, וליבי עם המשפחות היקרות

יצחק קרויזר:  ככה זה כשאינני מכיר

יצחק קרויזר:       אך במערכה הכואבת הזאת, לצערנו, אדוני היושב-ראש, מי מאיתנו לא מכיר לפחות נופל אחד, ואחד מהם היה חברי הטוב, סא"ל נתי, נתנאל אלקובי, שלפני כמעט שלושה שבועות, תוך כדי עבודתי כאן בכנסת, קיבלתי את ההודעה בווטסאפ, ההודעה הכואבת, על נפילתו בקרבות הגבורה ברצועת עזה

יצחק קרויזר:  נתי נתנאל אלקובי היה מג"ד גדוד 630, ונהרג בהגנה על המולדת

ניסים ואטורי: יהי זכרו ברוך

יצחק קרויזר: זכיתי להכיר אדם עז נפש, גיבור, אבל עם נפש עדינה שרעות ואחוות אחים היו נר לרגליו

יצחק קרויזר:  נתי היקר השאיר אחריו אישה, אלמנה עם חמישה יתומים

יצחק קרויזר:  ליוויתי אותו בדרכו האחרונה, ניחמתי את משפחתו

יצחק קרויזר:  הראש מסרב להאמין והלב נשבר

יצחק קרויזר:      נתי, חבר יקר עוד מתקופת הלימודים, כתב לי רק לאחרונה – ואני כבר מסיים

יצחק קרויזר:  אני רק רוצה להקריא, כי מה שהוא כתב לי, אני לוקח את זה כמעין צוואה שלי, ואנסה להעביר את המסר גם כאן לכולם

יצחק קרויזר:  כך הוא כתב: עבודה מדהימה בתחום ההטבות למילואימניקים

יצחק קרויזר:  כמג"ד במילואים, מרגיש את ההבדל הגדול בשנה החולפת

יצחק קרויזר:  תמשיך להדגיש את החשיבות ולתת תחושה טובה למשרתים, יחד עם קצין מילואים ראשי, בני בן ארי, שעושה עבודה מצוינת

יצחק קרויזר:  לא לעצור

יצחק קרויזר:  להמשיך ולהוביל רפורמות שיגרמו לחיילים שלנו להרגיש מובחרים באמת

יצחק קרויזר:      דברים אלו יהיו חרוטים בליבי ובעבודתי, ואני אקח את זה כצוואה של חברי היקר, שמסר את נפשו בהגנה על כולנו

יצחק קרויזר:  נתי, נוח על משכבך בשלום

יצחק קרויזר:  ונסיים בתפילה לשלום חיילנו ולשובם של החטופים במהרה

יצחק קרויזר:  תודה

ניסים ואטורי: תודה רבה

ניסים ואטורי:  חברת הכנסת מירב בן ארי

ניסים ואטורי:       דרך אגב, סגרנו פה איזו היסטוריה קטנה

ניסים ואטורי:  אני ואתה מרמת הגולן במרחק מאוד קצר אחד מהשני, ושנינו על הדוכן

ניסים ואטורי:  לכל אלה שמחרימים את המים של רמת הגולן – זו התשובה שלנו

ניסים ואטורי:  אנחנו לא פוחדים מטילים

מירב בן ארי: תודה, אדוני היושב בראש

מירב בן ארי:  כנסת נכבדה, לשר הכישלון הלאומי לקח זמן להשתלט על המשטרה

מירב בן ארי:  זה לא היה הליך כל כך מהיר – זה לקח כמה חודשים, אבל מהר מאוד הוא הבין איך משתלטים על המשטרה

מירב בן ארי:  בהתחלה היו קצת מרידות

מירב בן ארי:  עמי אשד, מפקד מחוז תל אביב, סירב להתיישר – או שמא נאמר להתקפל – והלך הביתה

מירב בן ארי:  היו עוד ניצבים שהלכו הביתה, לא שמענו על כולם

מירב בן ארי:  יש גם סגני ניצבים שהלכו הביתה

מירב בן ארי:  אולי יום אחד הם יגידו את מה שעל ליבם – אני מאוד מקווה שכן

מירב בן ארי:  הרבה מהאנשים הבכירים במשטרה הבינו שחבל על הזמן, עם אדם כזה אי-אפשר לעבוד, אי-אפשר לנהל, הוא לא מבין כלום בדברים האלה

מירב בן ארי:  ההתמחות של שר הכישלון היא בעיקר סיסמאות ריקות

מירב בן ארי:  בעצם יש מחלקה מסוימת של התמחות, זו בעצם ההתמחות שנקראת כלאם פאדי – כלום לא יוצא ממנו

מירב בן ארי:  דבר הרבה, עשה מעט, אבל הכי חשוב: אל תשכח להביא את הכול לפני המהדורה בתדרוך מסודר, כדי שידעו שאם כבר לא עשית, לפחות שידברו על זה

מירב בן ארי:  ניהול – לא, התנהלות – לא

מירב בן ארי:      זה ממש מפריע לי מה שקורה שם, אדוני היושב בראש

מירב בן ארי:  אדוני, זה מפריע לי

מירב בן ארי:  אני לא יכולה

מירב בן ארי:  אני נלחמת - - -     

ניסים ואטורי: חברי הכנסת

משה סעדה: לצערנו - - -     

מירב בן ארי: לא, כל מה שקורה שם

ניסים ואטורי: מאז שנכנסת יש פה רעש

מירב בן ארי: תעצור לי

ניסים ואטורי: כן, אני עוצר

מירב בן ארי: אני לא מצליחה

ניסים ואטורי: תודה רבה

מירב בן ארי: זה נורא מפריע, ואני אומרת דברים שחשוב לי לומר לציבור

מירב בן ארי:  תודה, אדוני

מירב בן ארי:      בן גביר למד מהר מאוד איך מחזיקים את המשטרה בצוואר, והלא זה בשיטת המינויים

מירב בן ארי:  בסוף השר מחליט על המינויים

מירב בן ארי:  הוא יודע שמי שמתיישר יקודם, ומי שלא – פשוט יישאר במקום

מירב בן ארי:  הדבר הדרמטי הזה של שר כישלון שמחליט על מינויים של ניצבים ותתי-ניצבים זה פשוט נורא, כי זה פשוט הופך את כל הארגון כך שיהיה בשליטה שלו

מירב בן ארי:  אם בחודשים הראשונים הוא התחנן להיות מפכ"ל-על וזה לא הצליח, הרי שבמינויים של ניצבים זו בעצם היכולת שלו לנהל את המשטרה

מירב בן ארי:  לא רק שהוא מחזיק במינויים, הוא גם לימד את הניצבים שכל מה שקורה בחדרים הסגורים – זה אף פעם לא סגור

מירב בן ארי:  הכול יוצא, הכול מאורגן

מירב בן ארי:  מי שמעז להרים את הראש, יקבל את ההדלפה שלו במהדורה המרכזית

מירב בן ארי:      הבעיה האמיתית היא שבתוך המשטרה יש גם כאלה שמתיישרים עם העמדות האלה – זה מה שהביא עלינו ביום שבת את האלימות המשטרתית החמורה כלפי המפגינים בקפלן

מירב בן ארי:  כל אלה שמצקצקים ואומרים, גם אצלכם הייתה אלימות – נכון, אלימות משטרתית לא קיימת מהיום, היא קיימת שנים

מירב בן ארי:  זה שמח"ש מורח כל תביעה, לא מגיע למסקנות ולא מנהל הליכים – הינה, אני רואה שהרמת את הראש, סעדה, אנחנו יודעים שזה לא מהיום שיש אלימות משטרתית, אבל זה שיש לה גב בממשלה, וזה שיש כנסת שלא מפקחת, זה חמור, כי כשהרביצו כאן לחרדים בוועדה לביטחון לאומי, היו דיונים על אלימות נגד חרדים

מירב בן ארי:  מתי היה כאן דיון בוועדה על אלימות נגד מפגינים? נו, אז מה אם הם מהמחנה שלי? לא מגיעה להם הגנה? הגלגל מסתובב

מירב בן ארי:  היום זה מפגין, ומחר זה מפגין

מירב בן ארי:  שוטר אלים לא צריך להיות במשטרה, וזה לא משנה מי מפגין

מירב בן ארי:      אני רוצה להגיד, אדוני היושב-ראש, ואני מסכמת: אני ניהלתי הרבה דיונים על אלימות משטרתית, ועמדתי לצד המפגינים ולא בדקתי למי הם מצביעים

מירב בן ארי:  מה שקורה היום הוא שאף אחד מחברי הכנסת לא גינה את האלימות כשפרש מצליף באיש מבוגר

מירב בן ארי:  מה קרה לכם? מה קרה לכם? בסוף זה יכול לקרות לכל אחד

מירב בן ארי:  תתעוררו

מירב בן ארי:  תודה

ניסים ואטורי: תודה

ניסים ואטורי:  חברת הכנסת נעמה לזימי

נעמה לזימי: כבוד יו"ר הישיבה, כנסת נכבדה, את היום הזה פתחתי בהפגנה פה מחוץ לכנסת, הפגנה למען חוק גיוס שווה בזמן שישראל במלחמה, כאילו כלום לא השתנה, אלא יותר גרוע מזה – רק החריף

נעמה לזימי:  איך אתם לא מתביישים להביא חוק שיעמיק את הנטל בעת הזו? מה אתה מספר לעצמך, יו"ר הכנסת? איך אתה מסביר את זה לעצמך, ניסים ואטורי? מה אתה אומר לעצמך?     

טלי גוטליב: תסביר לה

טלי גוטליב:  היא לא הייתה בנאום שלי

טלי גוטליב:  היא לא יודעת בכלל על מה החוק

טלי גוטליב:  תסביר לה שהצבא ביקש להשאיר את הקצינים בני ה-45 עוד שנה

נעמה לזימי: תגידי, את בכלל חסרת בושה, את מעמידה חוק שהולך לפגוע תעסוקתית

נעמה לזימי:  שר העבודה פה – תגיד לי אתה, שר העבודה: כשמעסיק יקבל עכשיו קורות חיים לאט-לאט מלוחמים וקצינים קרביים שהנטל עליהם הולך רק לגדול, מה הוא יעשה?     

משה סעדה: הוא יעדיף קצין, כי הוא בחור יותר אחראי

נעמה לזימי: כן, אתה אומר את זה – אתם מייצרים חוק שפוגע תעסוקתית

טלי גוטליב: אנחנו העסקנו אנשים - - -     

משה סעדה: כן, אני הייתי - - - אני העסקתי 120 אנשים - -      

נעמה לזימי: אתם מייצרים חוק שפוגע תעסוקתית בטובי בנינו

משה סעדה: - - 120 אנשים העסקתי, כי העדפתי אנשי מילואים - - -     

נעמה לזימי: תתבייש

טלי גוטליב: תתביישי - - - עופר כסיף, תתביישי שהשבת לפה את עופר כסיף

טלי גוטליב:  ברחת כמו עכבר

משה סעדה: על מה להתבייש?     

נעמה לזימי: תתבייש

נעמה לזימי:  איך אתה מסביר את זה לעצמך שקצינים קרביים ולוחמים הולכים להינזק תעסוקתית?     

משה סעדה: נעמה, את עופר כסיף, כשביקשנו להדיח, את ברחת

משה סעדה:  את ברחת

משה סעדה:  תתביישי לך

נעמה לזימי: אולי אתה מסביר את זה לעצמך, משה סעדה

נעמה לזימי:  אולי אתה ישן טוב בלילה, כי קיבלת שריון

משה סעדה: אין לך אומץ מול עופר כסיף

משה סעדה:  אין לך אומץ מול עופר כסיף

נעמה לזימי: אבל אתה תגיד לי, אתה - -      

משה סעדה: את מפחדת מעופר כסיף ואת מטיפה לי מוסר?     

נעמה לזימי: - - אתה לא מתבייש? אתה הולך להכביד על הלוחמים שלנו - -     

משה סעדה: עופר כסיף הבריח אותך מהמליאה

משה סעדה:  אפילו לא אמרת דעה – תחלקי עליי; ברחת

נעמה לזימי: - - ומה יעשה בעל העסק במילואים?     

טלי גוטליב: עופר כסיף קרא לחיילים שלנו נאצים

נעמה לזימי: מה יעשה בעל העסק במילואים או הקצין במילואים? תברחו לעופר כסיף

נעמה לזימי:  חבורה – באמת שרלטנים

נעמה לזימי:  חבורה של שרלטנים

משה סעדה: הברחת המון

משה סעדה:  הברחת המון

משה סעדה:  הברחת המון

משה סעדה:  את ברחת, את ברחת

משה סעדה:  ברחת

משה סעדה:  לא הייתה דעה אפילו – בגלל עופר כסיף

טלי גוטליב: את ברחת מהמליאה בלי כבוד - - -     

נעמה לזימי: אתם יודעים שאתם פוגעים בחיילי המילואים, אז אתם בורחים

משה סעדה: לא הסכמת להגן על חיילי המילואים

משה סעדה:  לא הסכמת להגן על חיילי המילואים

טלי גוטליב: בגלל המפלגה שלך החיילים שלנו - - - את אשמה

נעמה לזימי: אתם יודעים שאתם פוגעים בלוחמים, פוגעים בקצינים הקרביים ביודעין

נעמה לזימי:  אתם יודעים את זה ומוכרים פה שטויות, למרות שאין לי ספק שעמוק בפנים אתם מבינים מה אתם מעמיסים על מי שכבר לקחו על כתפיהם הרבה יותר מדי - -     

טלי גוטליב: אין לך מושג מהחיים שלך מה זה החוק הזה

טלי גוטליב:  זה חוק שמעלה את גיל הפטור בהוראת שעה

טלי גוטליב:  אין לך מושג על מה את מדברת

טלי גוטליב:  אין להם מושג - - -     

נעמה לזימי: - - על מי שכבר לוקחים פעם אחר פעם את הנטל, מסכנים את חייהם, מדאיגים את כל היקר להם, נופלים בקרב, לא עלינו, נפצעים, עושים הכול עבור המדינה

נעמה לזימי:  אתם מעמיסים עוד עול על האוכלוסייה הכי תורמת ומשרתת – פוגעים להם בעסקים שלהם, פוגעים להם באופציות התעסוקתיות שלהם, עושים את הדבר הכי נורא שאפשר לעשות בעת מלחמה - -     

טלי גוטליב: - - - עבר הזמן

ניסים ואטורי: תודה רבה

טלי גוטליב: אין לך מושג

נעמה לזימי: - - בעת שהם מחרפים את נפשם

נעמה לזימי:  תתביישו לכם

טלי גוטליב: את יודעת מה כתוב בחוק? אין לך מושג - - -     

נעמה לזימי: תתביישו לכם

טלי גוטליב: אין לך מושג מה כתוב בחוק

טלי גוטליב:  זה פשוט מדהים

טלי גוטליב:  לעופר כסיף ברחת

משה סעדה: לכי - - -     

ניסים ואטורי: אני אחרוג ממנהגי, סליחה רגע, אני אענה

ניסים ואטורי:  הלוואי שהיינו מעלים את זה ל-54 – הייתי מתנדב למילואים

ניסים ואטורי:  אני מאוד רוצה שייקחו אותי חזרה, ואין קשר – אין יותר מסית מזה

ניסים ואטורי:  אני מבקש קצת שיח מאחד

ניסים ואטורי:  התחלתי בזה את הנושא - - -     

נעמה לזימי: האמת היא אותה האמת

טלי גוטליב: אין לך מושג מה - - - מציעה - - -     

ניסים ואטורי: אין יותר מסית מלהגיד: החיילים שלנו, ואתם אלה שמשתמטים

ניסים ואטורי:  תודה רבה

ניסים ואטורי:  אני מזמין את השר לסכם - - -     

טלי גוטליב: - - - אין לך מושג

טלי גוטליב:  הצבא ביקש להעלות את גיל הפטור

נעמה לזימי: אני הייתי קצינה במשרד הביטחון

נעמה לזימי:  הממשלה שלך והח"כים שלך - - -     

משה סעדה: את היית קצינה אצל עופר כסיף, את

טלי גוטליב: עופר כסיף - - - עופר כסיף פה בגללך

ניסים ואטורי: אני מבקש לא להפריע

ניסים ואטורי:  חברת הכנסת נעמה לזימי

נעמה לזימי: - - - בושה

משה סעדה: עופר כסיף חייב לך

משה סעדה:  כל הכבוד לכם

טלי גוטליב: עופר כסיף פה בגללך

טלי גוטליב:  עופר כסיף פה בגללך

משה סעדה: מה אתה בא ברוח סערה? מה קרה? בחירות מחר

ניסים ואטורי: השר דודי אמסלם מסכם

דוד אמסלם: אדוני היושב-ראש, חברי הכנסת, אני בקצרה ככה אענה לכמה ח"כים שעלו לכאן, בשם האחדות, כמובן, שיושבים בצד ימין וכל היום מגדפים את הממשלה ואת ראש הממשלה

דוד אמסלם:  יש להם אחדות רק בדבר אחד, דרך אגב – איך מפילים את הממשלה

מירב בן ארי: נכון

דוד אמסלם: זה הדבר היחיד שהם אחודים בו

דוד אמסלם:  אז אני אתחיל מהסוף להתחלה

מירב בן ארי: זה מה שגם אתה עשית שנה, לא? שנה התעסקת בלהפיל את הממשלה

דוד אמסלם: מה לעשות? יושבים פה, ולא פעם את מפריעה, כל פעם

מירב בן ארי: מותר לי

דוד אמסלם: לא

מירב בן ארי: מה אתה אומר?     

דוד אמסלם: תכבדי, אל תפריעי

מיקי לוי: מי שמבקש לא להפריע - - -     

ניסים ואטורי: חברת הכנסת מירב בן ארי

דוד אמסלם: לא ידעתי שמותר לך להפריע

מירב בן ארי: לא, אני חייבת לשמוע את זה מקרוב

דוד אמסלם: אז תשבי מקרוב, אין שום בעיה, רק אל תפריעי

מירב בן ארי: אני אשב, ומותר לי לקרוא קריאות ביניים, מה לעשות

ניסים ואטורי: בישיבה, בישיבה, בבקשה

מירב בן ארי: אין בעיה, עשיתי את זה בישיבה

דוד אמסלם: חברת הכנסת בן ארי, אל תפריעי

מירב בן ארי: מה?     

דוד אמסלם: כמו שלא הפריעו לך

מירב בן ארי: האמת שהפריעו, אבל בסדר

דוד אמסלם: אני רוצה לומר – אני קודם כול רוצה לענות לחברת הכנסת לזימי עכשיו לגבי ההפגנה שהיא השתתפה בה

דוד אמסלם:  רציתי להזכיר לך, חברת הכנסת לזימי, הייתם שנתיים בממשלה

מירב בן ארי: שנה

מירב בן ארי:  אתה לא טוב בחשבון

דוד אמסלם: שנתיים בממשלה, ורק אתם

דוד אמסלם:  למה לא העברתם את חוק הגיוס? מישהו הפריע לכם?     

מירב בן ארי: - - - קריאה ראשונה

דוד אמסלם: מישהו הפריע לכם?     

מירב בן ארי: כן

דוד אמסלם: כשאנחנו רצינו בזמנו להעביר את חוק הגיוס של ליברמן, לפיד וליברמן עצמם התנגדו לחוק של עצמם, ובשקרים

דוד אמסלם:  לכן אני רוצה לומר לך, הגב' חברת הכנסת לזימי, ובכלל לכל אנשי לפיד, אתם מתפרנסים מזה

מירב בן ארי: ממה?     

דוד אמסלם: מהשנאה

מירב בן ארי: לא, כי אתה חנה בבלי עומדת על הדוכן

ניסים ואטורי: אני מבקש לא להפריע

ניסים ואטורי:  תודה

מירב בן ארי: מה? אבל הוא לא יכול לקרוא מירב בן ארי, נעמה לזימי, ולא לצפות שנגיב

מירב בן ארי:  באמת אני אומרת

דוד אמסלם: אני אמרתי אתם

מירב בן ארי: אתם

דוד אמסלם: ראש המפלגה שלכם מתפרנס מזה מאז היום הראשון שלו בכנסת

דוד אמסלם:  אין לכם זכות קיום בלי שנאה לחרדים

דוד אמסלם:  מעולם לא העליתם שום נושא, לא דחפתם שום סוגיה – יש לכם רק אחת

דוד אמסלם:  לכן גם לא שמעתי אתכם

דוד אמסלם:  כשהגשתי חוק גיוס או שירות לאומי לערבים, לא תמכתם בחוק

דוד אמסלם:  איך אמרתם לי? אתה לא מתבייש? עונה כאן סגן שר הביטחון, שוסטר, ואומר שאני גורם בעצם לסכסוך בין הערבים

דוד אמסלם:  זה אצלכם בסדר

דוד אמסלם:  לעולם לא תגידו מילה שם, למה? כי אתם בונים עליהם בקואליציה שלכם

דוד אמסלם:  זה כל הסיפור

מירב בן ארי: עכשיו אתה בונה לנו את הקואליציה

דוד אמסלם: עכשיו לגבי חוק הגיוס, בעזרת השם, כיהודי מאמין, אני מאמין בערך לימוד התורה מאוד מאוד

מירב בן ארי: אוה, אוקיי

דוד אמסלם:  ואני שירתי בצה"ל, דרך אגב, יותר מרוב האנשים שאני מכיר שיושבים פה, בוודאי יותר מהבוס שלך

מירב בן ארי: שמענו על השירות שלך, איך סיימת אותו

מירב בן ארי:  גם את זה שמענו

דוד אמסלם: גם את זה עוד נברר, הכול

דוד אמסלם:  דרך אגב, אמרתי: יותר מהבוס שלך, וחלק גדול מהמפלגה שלך

דוד אמסלם:      לכן, אנחנו, בעזרת השם, נביא משהו מאוזן, על מנת שיהיו גם לומדי תורה

דוד אמסלם:  מי שלא לומד תורה – שישרת בצה"ל

דוד אמסלם:       דרך אגב, אני שמעתי את חבר הכנסת בליאק מדבר גם על הכלכלה, על דירוג האשראי

דוד אמסלם:  כבר שנה וחצי אתם שמחים בכל פעם שיורד דירוג האשראי של מדינת ישראל, אתם רק מחכים לזה

דוד אמסלם:  גם בהפגנות הוצאתם כספים בארץ, כדי שירד דירוג האשראי

מירב בן ארי: מה אתה מדבר? תגיד לי, נראה לך שזה קשור אלינו?     

דוד אמסלם: עכשיו, מה קרה? הרי ברור לחלוטין שכלכלת ישראל היא כלכלה איתנה, וברור לכל כלכלן מתחיל שכשיש מלחמה, יש אי-ודאות, וכשיש אי-ודאות במשק, אז הדירוג יורד

דוד אמסלם:  זה טבעי בכל מדינה

מירב בן ארי: לא, זה לא

מירב בן ארי:  זה לא קרה כאן בשום מלחמה

דוד אמסלם: אבל אצלכם לא – זה נתניהו אשם

מירב בן ארי: ברור שהוא אשם

דוד אמסלם: אני רוצה להסביר משהו הרבה יותר עמוק

דוד אמסלם:  הרי אתם מושכים את זה לכיוון התקציב

דוד אמסלם:  הרי העברנו תקציב 2024, ולא ירד דירוג האשראי של מדינת ישראל

דוד אמסלם:  קיצצנו בו עכשיו וירד הדירוג

דוד אמסלם:  אז מה הראיה? שזה רק בגלל המלחמה, אבל אתם משקרים במצח נחושה

דוד אמסלם:  לא מעניין אתכם לפגוע במשק הישראלי

דוד אמסלם:  ככל שיותר רע במדינה לכם יותר טוב

מירב בן ארי: לפני דקה דיברת על אנשים שלא משרתים ולא עובדים, אז אנחנו פוגעים במשק?     

דוד אמסלם:  אני אומר שאני שומע גם את השר מיקי לוי מתייחס לשירותו הצבאי של סמוטריץ'

מירב בן ארי: חבר הכנסת

דוד אמסלם: חבר הכנסת מיקי לוי

מירב בן ארי: לבנט קראת חבר כנסת ולו קראת שר

דוד אמסלם: אני מציע שתתייחס לראש הממשלה לשעבר, לראש המפלגה שלך, לשירות הצבאי: טיל נפל ליד הבית שלי, הייתי בלבנון – טיל בלבנון עבר לידי

דוד אמסלם:  הבן אדם שירת בעיתון במחנה, באופן מעשי לא שירת בצה"ל

דוד אמסלם:  איך אמרתי פעם? היה הולך ב-10:00, חוזר ב-11:00 לאכול את השניצל

דוד אמסלם:  מה אתה מדבר? טול קורה מבין עיניך

דוד אמסלם:  לפני שאתה מדבר על אחרים, קודם כול בוא תראה מה הבוס שלך עשה

מירב בן ארי: מה אתה מדבר? מאיפה אתה כל כך מבין בשירות במחנה?     

דוד אמסלם:  לא חבר מפלגה שלך – את זה עזוב – זה שקובע אם אתה תהיה ברשימה, כן או לא

דוד אמסלם:       אני אומר, רבותיי – שמענו אותך כבר, גם חברת הכנסת בן ארי מדברת על ההפגנות, אבל אני רוצה להראות רק את הצביעות שלכם

דוד אמסלם:  הייתה הפגנה עם המון רגש, סוגיה חשובה, לגבי הכנסת הסיוע ההומניטרי לעזה

מירב בן ארי: מה זה הפגנה? יש החלטה של הממשלה שלך

דוד אמסלם: רק שנייה

דוד אמסלם:  באו אנשים, משפחות, באו וחסמו בגופם, בגלל שהם לא קיבלו את זה

מירב בן ארי: ומה עשתה הממשלה?     

דוד אמסלם: רק שנייה

דוד אמסלם:  את לא יכולה להפריע כל דקה, זה לא הגיוני

מירב בן ארי: אני מקשיבה

דוד אמסלם: כשמקשיבים לא מפריעים

מירב בן ארי: אתה שנה וחצי ישבת פה ולא נתת לנו להוציא משפט

דוד אמסלם: אז אם את רוצה להקשיב, תשמעי

דוד אמסלם:  אם את רוצה להפריע, אז זה כבר דרך אחרת

דוד אמסלם:  דרך אגב, בגלל זה מיקי לוי היה מוציא אותי כל שתי דקות ורבע

דוד אמסלם:  חצי מהישיבות לא ישבתי פה

צגה מלקו: למה כל הזמן - - -     

מירב בן ארי: מי שואל אותך בכלל, תגידי?      

ניסים ואטורי: איפה כבוד בין נשים, תגידו לי, חברות הכנסת?     

דוד אמסלם: חברת הכנסת צגה, עזבי, עזבי

ניסים ואטורי: חברת הכנסת בן ארי, תני לו עשר שניות להשלים משפט

ניסים ואטורי:  מעניין אותי לשמוע מה הוא אומר

ניסים ואטורי:  את מפריעה, את מוציאה מילה כל רגע

צגה מלקו: את יודעת מה? תירגעי, תירגעי, תכבדי בני האדם

מירב בן ארי: תגידי לי, את יושב-ראש הכנסת? למה את פונה אליי בכלל? אני פניתי אלייך? דיברתי איתך? שבי במקום

מירב בן ארי:  תעשה סדר

ניסים ואטורי: חברת הכנסת צגה מלקו, אני מסתדר

ניסים ואטורי:  תודה רבה

מירב בן ארי: לא מספיק אתה והוא, גם היא על הראש שלי?     

ניסים ואטורי: חברת הכנסת מלקו

דוד אמסלם: אל תפריעי ויהיה בסדר

מירב בן ארי: אל תפריעי? בתור מה היא פונה אליי בכלל?     

ניסים ואטורי: תקשיבי, אין לו הגבלת זמן בדיבור

מירב בן ארי: אבל היא אחראית לסדר?     

דוד אמסלם: לא, אבל מותר לה להגיד את מה שהיא רוצה, בדיוק כמוך

דוד אמסלם:  אני רוצה להתייחס למה שקרה בשבוע שעבר

דוד אמסלם:  בשבוע שעבר חלק ממשפחות החטופים, וגם חלק מעם ישראל, החליט שהוא רוצה להפגין נגד הסיוע ההומניטרי לעזה

דוד אמסלם:  דרך אגב, זה טיעון רגשי, טיעון מאוד לוגי ורגשי, שאני מבין אותו

דוד אמסלם:  הייתה החלטת ממשלה שצריך להכניס, לא משנה, אבל בוודאי ובוודאי המפגינים שם באו מדם ליבם

דוד אמסלם:  הצבא עשה את תפקידו ופינה אותם, גם בכוח

דוד אמסלם:  זה לא תפקיד של צה"ל, צה"ל לא אמור להתעמת עם אזרחים

טלי גוטליב: נכון, נכון

טלי גוטליב:  זה תפקיד של המשטרה

טלי גוטליב:  נכון, צודק

דוד אמסלם: דקה

דוד אמסלם:  זה תפקיד המשטרה

דוד אמסלם:  אבל לא שמעתי אתכם פה עולים ואומרים: חבר'ה, מישהו שם קיבל מכות, מישהו נפצע, מישהו היה גם מה שנקרא בתקיפות, וקצת, אבל בסדר, אין לי טענה לחיילי צה"ל

דוד אמסלם:  אבל פתאום בהפגנה בקפלן, כשאנשים בעצם חוסמים רחובות – אנחנו לא נחזור יותר לאותה תקופה

מירב בן ארי: לא חוסמים שום רחובות

דוד אמסלם: לא יהיה

דוד אמסלם:  לא יהיה

דוד אמסלם:  דרך אגב, חסימת רחוב במדינת ישראל, כביש ראשי, זו עבירה פלילית לכל דבר ועניין, גם אם אתם חושבים אחרת – שלכם מותר

דוד אמסלם:  דרך אגב, מהיועמ"שית לא שמעת מילה

טלי גוטליב: - - -     

דוד אמסלם: דקה

דוד אמסלם:  בוודאי

דוד אמסלם:  לכן אני אומר, את מדברת על המשטרה שהפעילה כוח

דוד אמסלם:  המשטרה הפעילה כוח באופן מדורג, ואני בעמדה - - -     

מירב בן ארי: מה זה מדורג? זה נראה לך הגיוני?     

דוד אמסלם: אני לא נותן למשטרה ציונים

דוד אמסלם:  המשטרה צריכה לאכוף את החוק במדינת ישראל גם משמאל, גם מימין, באופן שווה

דוד אמסלם:  אתם, פתאום עכשיו, הקיבה שלכם נהייתה רגישה

דוד אמסלם:  כן, חסמו את איילון – זה טוב לכם, הכול בסדר

מירב בן ארי: תגיד לי, מרביצים למישהו עם שוט, זה נראה לך הגיוני?     

דוד אמסלם: אני אפנה אותך לסרטונים כשפינו את עמונה, ואני אראה לך איך המשטרה השתמשה שם

מירב בן ארי: מה קשור? אתה היית בעמונה? מה אתה קשור לזה בכלל?     

דוד אמסלם: דקה

דוד אמסלם:  בוודאי

דוד אמסלם:  את לא קשורה לכלום

דוד אמסלם:  לכן אני רוצה לומר - - -     

ניסים ואטורי: חברת הכנסת מירב בן ארי, תודה

מירב בן ארי: הוא כל הזמן פונה אליי, אין לזה סוף

ניסים ואטורי: די, נו, תני לו

דוד אמסלם: רבותיי, אני לא נותן ציונים למשטרת ישראל, ואני מצפה ממשטרת ישראל – דרך אגב, זאת הייתה הבקשה היחידה שלנו גם ממפכ"ל המשטרה: אכוף את החוק באופן שוויוני, בגלל שחוק זה חוק

דוד אמסלם:       איך אמרה היועמ"שית בזמנו? אם אין הפרות סדר ואין שיבושים לקהל אז אין טעם למחאה, כן? אני גם לא מקבל את הדבר הזה שהיא אומרת

דוד אמסלם:  זה דבר שבעצם יוצר את הכאוס עצמו, היא יוצרת את הכאוס במו פיה

דוד אמסלם:  לכן אני אומר, טלו קורה מבין עיניכם לפני שאתם עולים לכאן

דוד אמסלם:  אני מציע שקודם כול לא תהיו צבועים

דוד אמסלם:  דברו לעניין

דוד אמסלם:  אל תהיו צבועים,

דוד אמסלם:  בוודאי לא בתקופה הזאת

דוד אמסלם:       עכשיו אני רוצה, ברשותך, עוד נושא אחד קטן שמפריע לי

דוד אמסלם:  מדי פעם, כשיש מחלוקת או כשמישהו מדבר על רמטכ"ל במדינת ישראל, קמים גם גנץ וחבריו ומבקשים: תתנצלו ותתנצלו ותתנצלו

דוד אמסלם:  היום, דרך אגב, ראיתי כותרת באל-ג'זירה שכתוב שם: צה"ל ממשיך לבצע את הטבח בעזה וכו'

דוד אמסלם:  אני שומע רק אתמול שמר חלוץ קורא למלחמה הזו טבח נתניהו

דוד אמסלם:  הבן אדם הזה עוד יושב בבית

דוד אמסלם:  דרך אגב, אל-ג'זירה שמעו אותו ויצרו את הכותרת

דוד אמסלם:  דרך אגב, הרי זה משתרשר

דוד אמסלם:  אם זה טבח נתניהו, אז החיילים טובחים שם

דוד אמסלם:  הרי הוא עצמו לא הולך לשם

דוד אמסלם:  תבינו את מה שקורה במדינת ישראל

דוד אמסלם:      אני ראיתי את גנץ מגנה את זה, מר גנץ? מר טרופר, אתה תמיד אוהב להגיד לנו: למה אתם לא מגנים

דוד אמסלם:  אתה גינית את זה? ואני אומר גם למשטרת ישראל והיועמ"שית: איך הבן אדם הזה עוד מסתובב? בואו תסבירו לי

דוד אמסלם:  בן אדם שמסית ומדיח תוך כדי מלחמה

דוד אמסלם:  זה פשוט לא יאומן כי יסופר

דוד אמסלם:  תודה רבה

ניסים ואטורי: תודה רבה, אדוני השר

ניסים ואטורי:       חברי הכנסת, נעבור להצבעה על הצעת חוק הפיקוח על שירותים פיננסיים (ייעוץ, שיווק ומערכת סליקה פנסיוניים) (תיקון מס' 13), התשפ"ד–2024, בקריאה ראשונה

ניסים ואטורי:  נעבור להצבעה

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 14 

ניסים ואטורי: נמנעים – אין  

ניסים ואטורי: בעד – 14, אין מתנגדים

ניסים ואטורי:  נוסיף את הקול של חבר הכנסת מאיר כהן לפרוטוקול

ניסים ואטורי:  אני קובע כי הצעת חוק הפיקוח על שירותים פיננסיים (ייעוץ, שיווק ומערכת סליקה פנסיוניים) (תיקון מס' 13), התשפ"ד–2024, אושרה בקריאה ראשונה ותעבור לדיון בוועדת הכספים לצורך הכנתה לקריאה שנייה ושלישית

ניסים ואטורי: [רשומות (הצעות חוק, חוב' מ/1723)

ניסים ואטורי: ] 

ניסים ואטורי: חברי הכנסת, הנושא הבא על סדר-היום – הצעת חוק הסכמים קיבוציים (הוראת שעה – חרבות ברזל) (הוראות מיוחדות לעניין הרחבת הסכם קיבוצי כללי שנעשה בשל פעולות האיבה או פעולות המלחמה), התשפ"ד–2024, לקריאה ראשונה

ניסים ואטורי:  אני מזמין את שר העבודה יואב בן צור להציג את הצעת החוק, בבקשה

יואב בן צור: אדוני היושב-ראש, מכובדי השר, חבריי חברי הכנסת - - -     

ניסים ואטורי: חבר הכנסת אליהו רביבו, השר רוצה לדבר

ניסים ואטורי:  עכשיו עשיתי לו שיווק חינם

ניסים ואטורי:  ראית מה זה?     

אליהו (אלי) רביבו: אדוני היושב-ראש, יש אנשים שבונים את הקריירה שלהם עם מספר הפעמים שמשמיעים אותם

אליהו (אלי) רביבו:  אני לא בונה על זה קריירה, אני בונה את הקריירה שלי מעבודה פרלמנטרית

ניסים ואטורי: תודה רבה, חבר הכנסת רביבו

יואב בן צור: מלחמת הקיום שנכפתה עלינו ב-7 באוקטובר ערערה לכולנו את תחושת הביטחון, ובפרט לתושבי עוטף עזה וגבול לבנון

יואב בן צור:  לצערי ולמגינת ליבי, הברית הבלתי-כתובה בין המדינה לעם להגן על ביטחונם ושלומם של האזרחים הופרה

יואב בן צור:  1,400 קורבנות קדושים וטהורים, השם ייקום דמם, ילדים, תינוקות רכים, נשים, זקנים וחיילים, נרצחו ונטבחו על ידי מחבלים צמאי דם, אכזרים ונתעבים

יואב בן צור:      בשעות הראשונות, כשהכאוס שרר ביישובי העוטף, מערך משרתי המילואים נקרא אל הדגל לעמוד כחומה בצורה, להגן על גבולות ישראל ולחצוץ בגופו בין המרצחים השפלים לאזרחי ישראל

יואב בן צור:  משרתי המילואים הוכיחו את עצמם כעמוד השדרה המרכזי בביטחונה של ישראל

יואב בן צור:  דור שלא ידענו להעריך את גבורתו ועוצמתו מתגלה כדור הניצחון – תעוזה תושייה ואומץ לב שלא ידענו שפועם בליבם של ילדינו

יואב בן צור:  כבר חודשים ארוכים שטובי בנינו ובנותינו מכל גוני האוכלוסייה עזבו את עבודתם ובני משפחתם, ומחרפים את נפשם להגן על ארצם ומולדתם ועל בני עמם; נלחמים כתף אל כתף להשיב את חטופינו בריאים ושלמים לחיק משפחתם

יואב בן צור:      מכובדיי, כבר בשבועות הראשונים של המלחמה הבנתי את גודל ההקרבה שחיילי המילואים מקריבים והאתגרים הרבים שעימם הם מתמודדים בעת הזו, והקמתי עבורם חמ"ל לכל עזרה וסיוע בביורוקרטיה מול משרדי הממשלה, וכן עזרה בביטוח לאומי לקבל את מענקי המילואים

יואב בן צור:  לצערי, בחודשים האחרונים קיבלתי מאות פניות של גיבורי הברזל, משרתי המילואים, שפגעו להם בזכויותיהם במקומות העבודה, ואף פוטרו שלא כחוק, והתחלתי לעמוד מול מעסיקים להחזירם למקום עבודתם

יואב בן צור:       בימים האחרונים שוחחתי רבות עם משרתי המילואים שחזרו לביתם

יואב בן צור:  כולם מדברים באותה מנגינה – הנפש שלנו נפצעה בקרב, עברנו ימים קשים, נלחמנו עין בעין עם לוחמים שמחופשים לאזרחים תמימים, נלחמנו בסמטאות צפופות, במנהרות חשוכות, בתנאים לא תנאים, איבדנו חברים לנשק ונחשפנו למראות קשים

יואב בן צור:  כשיצאנו למשימה בשטחי כינוס הבטחנו לעמוד במשימתנו, לעמוד חוצץ בין הטרור לאזרחים, להקריב את גופנו בשביל להחזיר את החטופים ארצה

יואב בן צור:  עמדנו בהבטחותינו כצבא העם לחסום את הטרור בגופנו

יואב בן צור:  ציפינו שנחזור מהגבול ויחכו לנו עם מתנות, ובסוף חיכו לנו עם מכתבי פיטורין

יואב בן צור:  אנחנו לא רוצים לחיות חיים של גיבורים

יואב בן צור:  אנחנו רוצים לחזור לשגרה, לחיות חיים נורמטיביים, לפרנס את משפחותינו בכבוד

יואב בן צור:  הבטחתי להם: לא במשמרת שלי

יואב בן צור:  כשר העבודה אלחם למענכם בכל כוחי

יואב בן צור:      חבריי חברי הכנסת, יודע אני כי ההיסטוריה תשפוט אותנו, את כולנו, גם אותי: מה עשינו למענם, מה עשינו למען טובי בנינו ובנותינו שנלחמים בחזית הקרב ומקריבים את דמם למען מולדתנו

יואב בן צור:  זוכרים את הזעקות בכיכר העיר: נפלתם על הדור הלא-נכון? אז זהו, מדובר בדור הכי נכון שיכולנו לבקש, הדור שבעזרת השם יוביל את כולנו לניצחון

יואב בן צור:      לפני ימים ספורים התחלתי את התהליך בחוק, להרחיב את ההסכם הקיבוצי שנחתם למען משרתי המילואים – שיחול גם על בני ובנות זוג של משרתים במילואים, והצו יצא להערות לציבור

יואב בן צור:  אך במסגרת הנוהל הקיים, הנושא היה צריך לצאת להערות הציבור במשך 30 יום בטרם העברת החוק, והיה חשש כבד שהימים הללו ינוצלו על ידי מעסיקים לפטר חיילי מילואים

יואב בן צור:  לכן, בפרק זמן של 24 שעות הגשנו את החוק הנוכחי לקיצור הליכים, כדי שנוכל להעביר שורה ארוכה של חוקים שצריכים לעבור בהליך מזורז ומקוצר לרווחת הציבור – בין היתר, את ההגנה על חיילי מילואים ובני משפחותיהם

יואב בן צור:      וכאן אני חייב להודות לגורמי המקצוע במשרד, שעבדו 24 שעות ברצף כדי לגבש את החוק, להעביר אותו את אישור המשנה ליועצת המשפטית, ואת אישור ועדת השרים לחקיקה במשאל טלפוני בין השרים, וכמובן במשאל טלפוני של הממשלה; פטור מחובת הנחה בוועדת הכנסת – והתודה לחבר הכנסת אופיר כץ ולחברת הכנסת מירב בן ארי

יואב בן צור:  וכך, בתוך 24 שעות אנחנו נמצאים במעמד חשוב זה, בקריאה ראשונה של החוק, בתקווה שיעבור בקריאה שנייה ושלישית כבר ביום רביעי הקרוב

יואב בן צור:  ללא ספק, מדובר במרתון שאפשר לומר שאנחנו בדרך לסיומו בהצלחה, והכול למען משרתי המילואים

יואב בן צור:      לאחר שהחוק יעבור, חתימתי על צו הרחבת ההסכם תעניק הגנה מפיטורין והטבות – עד שמונה ימי היעדרות בתשלום להורים לילדים עד גיל 14

יואב בן צור:  בנוסף, ככל שלא התאפשר לעובד לנצל צבירת חופשה בשנת 2023 בשל מלחמת חרבות ברזל, יתאפשר לנצלם ב-2024, הן למשרתי המילואים והן לבני ובנות זוגם, מתוך הבנה כי מאחורי גיבורי הברזל הנמצאים בחזית המלחמה, עומדות נשות המילואימניקים, גיבורות העורף, שמקריבות את שגרת יומן למען ביטחון ישראל

יואב בן צור:      כמו כן, אנחנו מקדמים את ההטבות לנשות אנשי הקבע, ובקרוב גם נביא אותן לאישור

יואב בן צור:       לסיום דבריי, אני פונה מכאן לחיילי המילואים: אני איתכם ואני אלחם למענכם בכל הכלים שעומדים לרשותי

יואב בן צור:  אף אחד לא יעז ואפילו לא יחשוב לפטר חייל שהגן בגופו עלינו, עליי, על המעסיקים ועל אזרחי ישראל

יואב בן צור:  ושוב אני פונה אליכם, חיילי המילואים

יואב בן צור:  מי שנתקל בתופעה כזאת – אני אומר שוב את מספר הטלפון האישי שלי – יכול לפנות אליי, כמו שאמרתי באמצעי התקשורת

יואב בן צור:  מספר הטלפון: 050-2222861

יואב בן צור:  פנו אליי ואני אלחם למענכם, בעזרת השם, להחזיר אתכם למקומות עבודותיכם

יואב בן צור:  חזקו ואמצו

יואב בן צור:  יחד ננצח

ניסים ואטורי: תודה רבה

ניסים ואטורי:  חבר הכנסת יבגני סובה

ניסים ואטורי: עד שאתה מגיע – הודעה למזכירות הכנסת, בבקשה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק פיקוח על בתי ספר (תיקון מס' 11), התשפ"ד–2024, שהחזירה ועדת העבודה והרווחה; הצעת חוק הארכת השעיה של עובד המדינה ופיטורים של עובד הוראה לשם הגנה על קטין או חסר ישע (תיקוני חקיקה), התשפ"ד–2024, שהחזירה ועדת החינוך, התרבות והספורט; הצעת חוק הסדרת העיסוק במקצועות הבריאות (תיקון מס' 9), התשפ"ד–2024, שהחזירה ועדת הבריאות

ראדה חסייסי:  תודה

ניסים ואטורי: תודה רבה

ניסים ואטורי: (קריאה ראשונה)     

ניסים ואטורי: בבקשה, חבר הכנסת סובה

יבגני סובה: אדוני היושב-ראש, חבריי חברי הכנסת, תראו לאיזה מצב הגענו

יבגני סובה:  עולה השר דודי אמסלם, דוד אמסלם, ותוקף את האופוזיציה – שהממשלה לא מסוגלת להעביר את התיקון הראשון לחוק שירות הביטחון

יבגני סובה:  דודי, איפה 64 מנדטים? איפה האומץ? איפה, איפה האומץ הזה נעלם? אני מצפה מהממשלה, ממך, לבוא ולהגיד – תנפנף לאופוזיציה ותהיה גבר ותעביר את החוק

דוד אמסלם: - - -      

יבגני סובה: רגע, שנייה

יבגני סובה:  זה לא שאלות ותשובות, כי הוא לא ייתן לי זמן להוסיף

יבגני סובה:       אבל אני רוצה להגיד לך, אדוני השר, שאתה מבין טוב מאוד שמי שמבקר את התיקון הזה זה קודם כול הציבור שלך

יבגני סובה:  ציבור בתוך הקואליציה בא אליך ואומר: דודי, זה הקו

יבגני סובה:  הגזמנו, בואו נחשב מסלול מחדש

יבגני סובה:  אז קל לבוא ולתקוף את האופוזיציה ולהגיד לנו: מה עשיתם שנתיים? אז אני רוצה להזכיר לך, כבוד השר, שהממשלה הקודמת לא הייתה שנתיים

עידית סילמן: הייתם שנה וחצי - - -          

יבגני סובה: אנחנו היינו, הממשלה הקודמת, שמונה חודשים, עד שגברתי השרה עזבה את הקואליציה כי שיחדתם אותה

עידית סילמן: ישבתם בממשלה עם ערבים

עידית סילמן:  ישבתם בממשלה עם ערבים

עידית סילמן:  אתה לא מתבייש?     

יבגני סובה: שיחדתם אותה ונתתם לה תפקיד

יבגני סובה:  שמונה חודשים, אני אומר לך, מחודש יוני עד חודש אפריל

דוד אמסלם: אתם לא הייתם - - -      

יבגני סובה: אתה יכול לבדוק אותי

יבגני סובה:  מחודשי יוני 2021 עד חודש אפריל 2022

יבגני סובה:  זאת הייתה הממשלה

יבגני סובה:       עכשיו, אדוני השר, אני רוצה להגיד לך מה הספקנו לעשות בשמונת החודשים האלה, שאתם ישבתם פה וטינפתם את הממשלה

יבגני סובה:  הגשתם אלף הסתייגויות - -      

עידית סילמן: - - -      

יבגני סובה: - - על כל חוק שבעצמכם לא הצבעתם נגד

יבגני סובה:  אתם התנגדתם להעלאת שכר החיילים

יבגני סובה:  אתם התנגדתם לכל החוקים

יבגני סובה:  בסוף הייתם נכנסים לאולם ולא הייתם מצביעים נגד כי לא הייתה לכם בושה אפילו לעשות את זה

יבגני סובה:       אנחנו שמונה חודשים טיפלנו בנושא הכלכלי

יבגני סובה:  אגב, גברתי השרה, את היית בקואליציה

עידית סילמן: - - -      

יבגני סובה: אז אני מבקש לא להפריע לי

יבגני סובה:  את היית שם, ושמונה חודשים היית שם - -      

עידית סילמן: - - - לשמוע מה מועצת השורא תגיד

יבגני סובה: - - שמונה חודשים היית שם, ואת יודעת מה עשינו

עידית סילמן: - - -      

יבגני סובה: אני רק אומר לכבוד השר שבשמונה חודשים עשינו כל כך הרבה דברים, ואתה והחברים שלך דאגתם כל הזמן להסית, להסית ולהסית

עידית סילמן: לא שמעתי מהזהות היהודית - - -      

יבגני סובה: אפילו בתקנות איו"ש, כשבאו אליכם אנשים - -      

עידית סילמן: די, די, אתה יודע את האמת

יבגני סובה: - - מאיו"ש ואמרו: אל תעשו תוהו ובוהו

יבגני סובה:  אתם באתם להסית כי דאגתם רק לכיסא של ראש הממשלה הנוכחי

יבגני סובה:  זה מה שעניין אתכם

עידית סילמן: מה אתה מקשקש?     

יבגני סובה: אז כשהיום יש ביקורת מהציבור - -      

עידית סילמן: די, תפסיק להגיד שטויות

יבגני סובה: - -  שלכם, אדוני השר, אל תפיל את זה על האופוזיציה, כי הציבור שלך אומר לך שאתה לא יכול להעביר את החוק הלא-שוויוני והלא-צודק הזה - -       

עידית סילמן: איפה היית שמונה חודשים?     

יבגני סובה: - - בזמן שמאות אלפי חיילים נושאים בנטל ומשרתים

יבגני סובה:  ואתה כממשלה רוצה להוסיף להם על הנטל הזה? תגיד לי, אדוני השר

יבגני סובה:  אתה לא מתבייש? מצאת אשם את האופוזיציה? תסתכל, תלמד מה אתה עשית בזמן שאנחנו תיקנו את העניין הזה בשמונה חודשים בלבד

יבגני סובה:  אני מזכיר לך שבחודש אפריל 2022, בגלל השרה שיושבת לידך כבר לא הייתה לנו ממשלה

יבגני סובה:  תודה רבה

ניסים ואטורי: תודה רבה

ניסים ואטורי:  חברת הכנסת מירב בן ארי

מירב בן ארי: תודה, אדוני היושב בראש

מירב בן ארי:  דודי, דודי, דודי, איך אתה לא מתבייש לדבר על השירות הצבאי של לפיד? אתה רוצה שאני אזכיר לך את הלילה ההוא בג'נין, מה עשית עם הג'יפ שהיה תלוי באמצע הכיכר? תספר שבאו לחלץ אותך

דוד אמסלם: תספרי

מירב בן ארי: אתה צוחק? חושב שכולם מטומטמים? באו לחלץ אותך עם הג'יפ

מירב בן ארי:  חזרת, הדחת את כולם לשקר וברחת מהמילואים

מירב בן ארי:  אתה יודע שזה קרה, כי לא הכחשת

מירב בן ארי:  הלכת ואמרת: רק שלא יגידו שדודי נהג בג'יפ, כי היה לך אסור לנהוג

מירב בן ארי:  אז הפלת את זה על חייל אחר

מירב בן ארי:  גם שיקרת, גם הדחת וגם ברחת מהמילואים, ובלי בושה אתה עולה לפה ומדבר על השירות הצבאי של יאיר לפיד? איך אתה לא מתבייש? אתה שיקרת במילואים שלך וברחת

שקלים: - - -      

מירב בן ארי: אל תפריעו לי

מירב בן ארי:  תלמדו את העובדות

מירב בן ארי:  תלמדו את העובדות

מירב בן ארי:  לפיד לפחות עשה שלוש שנים, לפחות הוא לא השתמט כמו הקואליציה שלך

מירב בן ארי:  איך אתה לא מתבייש לעמוד לי פה – מי ישמע, חנה בבלי על הדוכן: אתם מסיתים

מירב בן ארי:  אתה המסית הראשי

יצחק שמעון וסרלאוף: למה לצעוק?     

מירב בן ארי: אני אצרח

מירב בן ארי:  תשמע איך הוא דיבר אליי

יצחק שמעון וסרלאוף: - - -      

מירב בן ארי: אל תדאג

מירב בן ארי:  גם הוא עומד פה וצועק עליי, גם אני אצעק

מירב בן ארי:  והינה, אני אומרת לך, על הדברים שלך, על השקרים שלך, אתה תשלם

מירב בן ארי:  אתה לא תעמוד פה על הדוכן ותדבר

מירב בן ארי:  לפחות הוא עשה שירות צבאי

יצחק שמעון וסרלאוף: בואי תיתני דוגמה - - -      

מירב בן ארי: אל תפריע לי

מירב בן ארי:  למה, ישבת פה כשהוא דיבר? שב

מירב בן ארי:  אתה ישבת פה כשהוא דיבר אליי?     

יצחק שמעון וסרלאוף: יש פה חבר'ה צעירים

מירב בן ארי: אל תפריע לי

מירב בן ארי:  ישבת כשהוא אמר לי שאני שונאת חרדים? אני שונאת חרדים? מי? ממתי? יש לי בעיה? היום אמרו שלבן צור יש חוק מצוין – ישר אמרתי לו: תביאו

מירב בן ארי:  אין כאן שר חרדי – ארבל, מרגי, יעקב אשר, סליחה שאני לא זוכרת את כולם – שמבקש ממני משהו ולא הכול אני עושה

מירב בן ארי:  איזה שקר

מירב בן ארי:  אני שונאת חרדים? למה אתה ממציא את זה? למה אתה משקר? מנסה וסרלאוף לבוא להגן עליך

מירב בן ארי:  לא, אתה לא היית כאן כשהוא דיבר

יצחק שמעון וסרלאוף: - - -      

מירב בן ארי: לא, לא

מירב בן ארי:  הוא לא יעמוד פה ויעשה פעם אחר פעם, יגיד עליי – וכתבתי הכול – שאני שונאת חרדים, שלא אכפת לי מהמדינה, שההפגנות בקפלן – תקשיב, הינה, אני אומרת לך

מירב בן ארי:  זה ששוטר עומד ומצליף באדם זקן עם שוט, זה משהו שכולכם צריכים לגנות, כולכם צריכים

מירב בן ארי:  מה זה קשור? איפה נשמע דבר כזה?     ולא, הם עמדו על המדרכה, ולמרות שאישה מבוגרת עמדה על המדרכה היא חטפה מכות

שקלים: בהפגנות - - -      

מירב בן ארי: כשהרביצו לחיים מזרחי במאה שערים, אני ניהלתי את הדיון עליו

מירב בן ארי:  למה אין פה אף אחד שמנהל דיון על המפגינים? למה?     

שקלים: - - -      

ניסים ואטורי: תודה רבה

מירב בן ארי: למה? לא אכפת לכם?     

שקלים: כשמפגינה קיבלה אגרוף - - -      

מירב בן ארי: שמה? שמפגינה קיבלה אגרוף? תגיד לי, אתה יודע כמה דיונים? סליחה, אני הייתי שנה יו"ר ועדה

מירב בן ארי:  לא היית בכנסת, לא היית בכנסת

שקלים: - - -      

מירב בן ארי: תראה איזה דיונים אני עשיתי

שקלים: - - בשבוע שעבר - - -      

מירב בן ארי: אתה אל תפריע לי, אתה בכלל לא יודע מה היה

שקלים: - - -      

ניסים ואטורי: חבר הכנסת אושר שקלים, אתה מפריע לה לסיים

מירב בן ארי: תפסיק, אל תפריע

מירב בן ארי:  אתה בכלל לא היית בשנה הזאת בכנסת

שקלים: אתם צבועים

שקלים:  איפה הייתם בשבוע שעבר כשמפגינה קיבלה אגרוף?     

מירב בן ארי: תפסיק להסית נגד המחנה שלנו

מירב בן ארי:  זה מפריע לי, אדוני

ניסים ואטורי: תודה רבה

ניסים ואטורי:  גם הסתיים הזמן

שקלים: על זה אתם לא מדברים

ניסים ואטורי: אושר, תן לה לסיים

מירב בן ארי: תפסיק להסית נגד המחנה שלנו

מירב בן ארי:  אנחנו לא פחות טובים ממך, לא פחות יהודים, לא פחות מסורתיים, ואין לנו שום בעיה עם החרדים

מירב בן ארי:  יש לנו בעיה שאנחנו כולנו נושאים בנטל - -       

ניסים ואטורי: תודה רבה

מירב בן ארי: - - ויש כאלה שלא עושים כלום

מירב בן ארי:  כשמשפחה, מה לעשות, מאבדת את היקר לה מכול, היא רוצה שכולם ייקחו חלק בנטל

מירב בן ארי:  אתם הייתם צריכים להיות כאן בדיוק כמונו

מירב בן ארי:  זה לא מאבק רק של המחנה הזה

מירב בן ארי:  זה מאבק של המדינה הזאת

מירב בן ארי:  איזו מדינה תהיה פה? איזו מדינה תהיה פה? למה רק מגזר אחד נושא בנטל והמגזר השני לא עושה כלום? תודה

ניסים ואטורי: תודה

ניסים ואטורי:  רשימת הדוברים סגורה

ניסים ואטורי:  חבר הכנסת ירון לוי

ניסים ואטורי:         דרך אגב, אני לא יודע באיזה צבא את היית

ניסים ואטורי:  אני הייתי בחיל אוויר על המסלולים, חילצתי טייסים

ניסים ואטורי:  הרעש באוזניים סותם לי באוזניים, אני לא שומע כלום

יצחק שמעון וסרלאוף: אמרתי לה

ניסים ואטורי: דברי יותר בשקט, אני אבין

מירב בן ארי: תתמודדו

מירב בן ארי:  גם לי לא נעים לי לשמוע שהוא צועק עליי מהדוכן

ניסים ואטורי: לא, לא, אין לי בעיה

ניסים ואטורי:  אני לא יודע אפילו מה אמרת

מירב בן ארי: זה לא נעים לי

ניסים ואטורי: אבל אני אומר לך: הרעש שצועקים – לא שומעים את זה טוב

מירב בן ארי: - - - שעלתה חנה בבלי לדוכן והסבירה לי כמה אנחנו מסיתים

מירב בן ארי:  תעשו לי טובה, תחסכו ממני את ההרצאות שלכם

ניסים ואטורי: בבקשה, חבר הכנסת ירון

ירון לוי: אדוני היושב-ראש, כנסת נכבדה, story time על מחאת הגיוס וחוק הגיוס

ירון לוי:  כל צעיר וצעירה בני 18 צריכים לשרת בצבא או בשירות לאומי

ירון לוי:  לשרת את המדינה זה לא נטל, זו זכות

ירון לוי:  ההפגנות בעד הגיוס הן לא נגד מגזר מסוים, הן בעד המדינה

ירון לוי:  רק ביחד ננצח

ירון לוי:  זמן שחסכתי לכם: שתיים וחצי דקות, מחאות, עתירות לבג"ץ וסכסוך בעם

ירון לוי:  תודה רבה

ניסים ואטורי: תודה רבה

ניסים ואטורי:  חברת הכנסת שרון ניר, בבקשה

שרון ניר: אדוני היושב-ראש, חבריי חברי הכנסת, תגידו לי, איפה המצפון שלכם? מה כוכב הצפון שלכם? איפה ההקשבה לרחשי הציבור? היום בבוקר הגעתי לבית משפט עליון בנושא העתירה הצודקת שקוראת לכולם להתגייס לצה"ל

שרון ניר:  איך יכול להיות שברקע יש החלטה שערורייתית מיוני 2023, שקבעה למעשה הארכת מתן פטור לגיוס לחרדים בהסדר משני ולא בחקיקה ראשית? ההחלטה הזו מתעלמת במיוחד ובמכוון מצורכי השעה, הממשלה הזאת עושה את זה במצוינות כבר למעלה משנה

שרון ניר:  לא ייתכן שבזמן שטובי בנינו נלחמים בעוז רוח ובאומץ לב בכל הגזרות, 66,000 צעירים אחרים בגילי 18 עד 26 עדיין ישבו בישיבות

שרון ניר:  12,000 כל שנה פוטנציאל גיוס, שיכול לעבות את המסגרות שצה"ל צריך ולבנות את המסגרות החדשות שאנחנו צריכים – איך יכול להיות שעשרות אלפים עומדים מנגד כשהמדינה הזו נלחמת את מלחמת העצמאות השנייה שלה? איך זה יכול להיות? תסבירו לי

שרון ניר:  זה אבסורד מוחלט

שרון ניר:       המציאות של 7 באוקטובר היא wake up call לכולנו

שרון ניר:  גיוס לצה"ל הוא חובה מוסרית, והוא צריך להיות גם חובה חוקית לכל אזרח ואזרח במדינת ישראל

שרון ניר:  איפה נעלמו הערכים של הסולידריות? איפה הערכים של שותפות גורל? איפה הערבות ההדדית? המלחמה הזאת המחישה לכולנו את הצורך בשינוי, באחדות, בשיתוף פעולה

שרון ניר:  המציאות הביטחונית הציפה את הצורך בצבא גדול וחכם

שרון ניר:       ולכן העתירה הזו צודקת מאין כמותה

שרון ניר:  ואתם יודעים, אתה יודע, כבוד אדוני השר, שזו עתירה מוצדקת, ושצריך לפתור את זה אחת ולתמיד

שרון ניר:  במקום לתקן את הבעיה מהשורש, במקום לתקן עוול של שנים, הקואליציה הזאת בוחרת שוב ושוב ללכת לפתרונות הקלים, לפסיפס, לפלסטר

שרון ניר:  עוד דקה אני הולכת לוועדת חוץ וביטחון, על מה? על לקחת ולהעמיס עוד עומס על המילואימניקים שכבר נושאים בעומס

שרון ניר:  איזה מין דבר זה? כל היום הולכים לפתרונות הקלים, לפלסטרים, במקום להסתכל על כל הסוגיה כולה

שרון ניר:  זה פשוט בלתי נתפס

שרון ניר:      במקום שההנהגה תכיר בצו השעה, ותכיר שמרגע זה, מ-7 באוקטובר, המצב השתנה

שרון ניר:  ההנהגה בוחרת לשחוק את כוח האדם שכבר משרת בצה"ל, ולהטיל עליו עול נוסף

שרון ניר:  כולם צריכים להתעורר

שרון ניר:  אתם צריכים להתעורר, אדוני

שרון ניר:  אתה שר בממשלה, יש ציפייה ממך

שרון ניר:  גיוס לצה"ל הוא לא בחירה, הוא צו השעה - -      

ניסים ואטורי: תודה רבה

שרון ניר:  - - זאת חובה חוקית ומוסרית כאחד

שרון ניר:  ואתה יודע מה? זו גם זכות גדולה

שרון ניר:  כולנו כאן צריכים לבקש ולדרוש את זה מכולם, כולם צריכים להיות יחד מתחת לאלונקה

ניסים ואטורי: תודה רבה

ניסים ואטורי:  השר דודי אמסלם, בבקשה

יוליה מלינובסקי: רגע

יוליה מלינובסקי:  איזה שר?     

ניסים ואטורי: אחריו, אחריו

יוליה מלינובסקי: לא, רגע, סליחה, אין דבר כזה

יוליה מלינובסקי:  הוא מסכם

ניסים ואטורי: הוא לא מסכם

ניסים ואטורי:  לא מסכם

ניסים ואטורי:  הוא משתתף בדיון

דוד אמסלם: לא מסכם

דוד אמסלם:  משתתף בדיון

דוד אמסלם: אדוני היושב-ראש, חברי הכנסת, קודם כול אני רוצה לתקן את חבר הכנסת סובה

דוד אמסלם:  אני מקריא לו מוויקיפדיה: הממשלה שלכם הושבעה ב-13 ביוני 2021, ופוזרה – קצת יותר מדי, לקח הרבה זמן לפזר אותה - -      

מירב בן ארי: לא

מירב בן ארי:  פוזרה בדצמבר, אחרי שנה וחצי

דוד אמסלם: - - ב-29 בדצמבר 2022

יבגני סובה: זו הייתה ממשלה בלי רוב לחוק הגיוס

יבגני סובה:  אל תטעה את הציבור

יבגני סובה:  אל תטעה את הציבור

יבגני סובה:  אני אמרתי לך, שמונה חודשים הממשלה הייתה בלי רוב

דוד אמסלם: בערך

דוד אמסלם:  לא חשוב - - -     

מירב בן ארי: ארבעה חודשים זה בכלל לא ממשלה

דוד אמסלם: תן לנו לדבר

דוד אמסלם:  דרך אגב, בשמונה חודשים אתה יודע מה אפשר לעשות? חבל על הזמן

מירב בן ארי: תעשה

מירב בן ארי:  ראינו מה אתם עושים גם שנה

דוד אמסלם: אני רוצה לומר לך, דרך אגב, גם הסיפור של חוק הגיוס, כשליברמן היה שר הביטחון, אני הגשתי אותו פה, אני לא יודע אם היית בכנסת – ככתבו וכלשונו

דוד אמסלם:  הוא התנגד לחוק של עצמו

דוד אמסלם:  למה? הוא פחד שיהיה פתרון

דוד אמסלם:  הוא לא רוצה פתרון

דוד אמסלם:  דרך אגב, הוא ולפיד לא רוצים פתרון

יבגני סובה: דודי, אני הייתי בחדר כשניסיתם לשנות אותו

יבגני סובה:  על מה אתה מדבר? בוא, תגיד את האמת

דוד אמסלם: בגלל שאמרתי: שניהם מתפרנסים מזה, בעיקר לפיד, משנאה לחרדים לפיד מתפרנס

מירב בן ארי: די כבר עם השקר הזה

מירב בן ארי:  די

מירב בן ארי:  מי שונא חרדים? די

דוד אמסלם: לא להפריע

דוד אמסלם:  אדוני היושב-ראש - - -      

ניסים ואטורי: תודה רבה, מירב

ניסים ואטורי:  קדימה

דוד אמסלם: לא, לא יכול להיות שהיא מפריעה תמיד, כל הזמן, איך שהיא רוצה

מירב בן ארי: לא אמרתי

מירב בן ארי:  לא אמרתי כלום

דוד אמסלם: לא אמרת שום דבר, רק את מפריעה כל הזמן

יבגני סובה: אדוני השר, היית בחדר - - -      

דוד אמסלם: תן לי רק שנייה

דוד אמסלם:  אני שמעתי את דברי הבלע שלך - - -      

יבגני סובה: - - - רגע, שנייה, מה זה שייך? מה זה שייך?     

ניסים ואטורי: יבגני, תן לו לדבר

ניסים ואטורי:  סליחה, חבר הכנסת יבגני סובה, בבקשה, תן לו לדבר

ניסים ואטורי:  הוא לא מנהל איתך דין ודברים, די

יבגני סובה: לא, הוא אמר משהו על ליברמן, אז אני רק רוצה להזכיר לכבוד השר שבחדר עם ליברמן הוא אמר: תשאיר את זה כפי שזה עבר בקריאה ראשונה, והוא נכנס לממשלה

יבגני סובה:  זה היה ב-2019 - - -      

ניסים ואטורי: דבריך נשמעו

ניסים ואטורי:  תודה רבה

יבגני סובה: למה? החרדים רצו לשנות אותו

יבגני סובה:  זו הבעיה

דוד אמסלם: חבר הכנסת סובה, אני לעולם לא משקר

דוד אמסלם:  אני מודיע לך שבשלהי אותה כהונה אני שמתי את החוק של ליברמן כולל הצבע של החוברת, הכול, ככתבו וכלשונו במזכירות הכנסת

דוד אמסלם:  כשהוא התפטר משר הביטחון - - -      

יבגני סובה: באיזו שנה? באיזו שנה? לא, זה לא הגיע להצבעה

דוד אמסלם: דקה

דוד אמסלם:  אני מספר לך

יבגני סובה: היה בקריאה הראשונה

דוד אמסלם: ואנחנו ציפינו, דרך אגב, להעביר אותו ככתבו וכלשונו

יבגני סובה: זה לא נכון

דוד אמסלם: אבל אני מספר לך את האמת

דוד אמסלם:  אתה לא יודע

דוד אמסלם:  אתה יכול להגיד - - -      

מירב בן ארי: - - -     

ניסים ואטורי: סליחה, חברת הכנסת מירב בן ארי

יבגני סובה: הם תמכו בקריאה הראשונה - - -      

דוד אמסלם: אבל תקשיב טוב, אני עכשיו מספר לך מה היה

יבגני סובה: זה לא נכון, מה שאתה מספר

דוד אמסלם: אבל אתה לא יודע את העובדות

יבגני סובה: מה זה עובדות? אני הייתי כתב פוליטי פה 15 שנה, איך - - -      

ניסים ואטורי: חבר הכנסת יבגני סובה

דוד אמסלם: אז אני מודיע לך, לפיד אמר שהוא שמע אותי בוועדה – אני הייתי יושב-ראש ועדת הגיוס –שאמסלם מחלק כסף לחרדים, אין לי מושג מאיפה יושב-ראש ועדה מחלק כסף, והוא התנגד לחוק

דוד אמסלם:  ליברמן הוציא הודעה אחריו שהוא מתנגד לחוק של עצמו - -      

יבגני סובה: הם רצו לתמוך בחוק, אם זה לא - - -      

מירב בן ארי: אתה משקר

דוד אמסלם:  - - של עצמו

ניסים ואטורי: חבר הכנסת יבגני סובה

דוד אמסלם: הדברים כתובים בספרי הכנסת, תבוא ותראה, בבקשה

ניסים ואטורי: חבר הכנסת יבגני סובה, קריאה ראשונה

יבגני סובה: - - -      

דוד אמסלם: תן לי, אני רוצה להתקדם

ניסים ואטורי: די

ניסים ואטורי:  זכות הדיבור היא שלו כרגע

דוד אמסלם: אני שמעתי את דברי ההבל של חברת הכנסת מירב בן ארי

דוד אמסלם:  אני לא רוצה להתמקח איתה

דוד אמסלם:  אני רק רוצה לומר לך: אני היום מגיש תביעה, אני בבית המשפט, אם בן כספית על אותה כתבה שקרית – דרך אגב, הוא בוודאי שירת בצה"ל, במילואים עד גיל 31, ונסע לאמריקה

דוד אמסלם:  אני, יש לי אישור מצה"ל שהשתחררתי ממילואים בגיל 44

דוד אמסלם:  הבוס שלך, דרך אגב, היה מתאגרף, חולה אסתמה ששירת במחנה - -      

מירב בן ארי: אתה מכחיש את האירוע בג'נין? אתה מכחיש את האירוע?     

דוד אמסלם: - - אני הייתי מפקד טנק, כולל מלחמה - -     

ניסים ואטורי: חברת הכנסת מירב בן ארי, די

מירב בן ארי: אבל הוא פונה אליי

דוד אמסלם: - - דרך אגב – לא פונה, אני רק - - -      

מירב בן ארי: אתה אומר את השם שלי

מירב בן ארי:  מה אתה רוצה, שאני אשב בשקט?     

דוד אמסלם: דרך אגב, את אמרת את השם שלי כאן, הכפשת אותי אישית על הביוגרפיה שלי, שאת לא יודעת מהי בכלל

מירב בן ארי: הכפשתי? כן? כמו מה?     

דוד אמסלם: כן

דוד אמסלם:  לכן אני אומר לך – דרך אגב, הבוס שלך חושב שג'נין זה סוג של מסטיק

מירב בן ארי: למה אתה מדבר ככה?  	 

דוד אמסלם: לכן אני מציע לך לא לדבר על זה בכלל, בגלל שאת מדברת שטויות

דוד אמסלם:  הכול יתברר בבית משפט היום

דוד אמסלם:  אני מסביר לך, בן כספית עוד ישלם על זה עוד הרבה כסף

מירב בן ארי: שטויות? לא בן כספית, זה הרב-סרן הזה - - -      

דוד אמסלם: אני מספר לך

ניסים ואטורי: חברת הכנסת מירב בן ארי, די

דוד אמסלם: בן כספית שירת איתי בגדוד, את מעלליו אני מכיר

דוד אמסלם:  את לא יודעת, אני מכיר אותו מגיל 20

דוד אמסלם:  לכן אל תיכנסי לזה

דוד אמסלם:  אני יודע מה היה, למה הוא פרסם את השקרים שלו, ואנחנו נגיע לבית משפט, והוא עוד ישלם לי הרבה פיצויים

דוד אמסלם:  תודה

ניסים ואטורי: תודה רבה

ניסים ואטורי:  חברת הכנסת יוליה מלינובסקי, בבקשה

מירב בן ארי: בכלל לא ראיתי מבן כספית, ראיתי את זה בכלל מעובדה

מירב בן ארי:  בכלל לא קראתי את בן כספית

דוד אמסלם: בסדר, בסדר

מירב בן ארי: שיתבע אותך

מירב בן ארי:  אתה לא הכחשת את הערב הזה בג'נין

מירב בן ארי:  לא הכחשת את זה, נכון?     

דוד אמסלם: לא הכחשתי את מה?     

מירב בן ארי: אז למה אתה משקר? ולמה אתה אומר לי שאסור לי להתערב בדברים? מה זה הדבר הזה?     

דוד אמסלם: מה זה אני משקר? את משקרת

מירב בן ארי: אני לא משקרת

מירב בן ארי:  אתה אמרת שהאירוע הזה קרה

מירב בן ארי:  אמרת את זה - - -     

דוד אמסלם: את יודעת מה קרה בג'נין? מה השאלה? לא הבנתי

דוד אמסלם:  היה אירוע מבצעי שקרה, מה זה קשור - - -     

ניסים ואטורי: חברת הכנסת מירב בן ארי, תודה רבה

ניסים ואטורי:  אתם מפריעים לה לדבר

יוליה מלינובסקי: אני לא שומעת את עצמי

מירב בן ארי: ואתה אומר שהשארת שם את הג'יפ והלכת - - -     

דוד אמסלם: את מכירה את הפרטים?     

מירב בן ארי: כן

מירב בן ארי:  האמת היא שכבר אסור לדבר

ניסים ואטורי: חברת הכנסת מירב בן ארי

ניסים ואטורי:  חברת הכנסת מירב בן ארי, קריאה ראשונה

מירב בן ארי: תגיד לי, אתה רציני? הוא מדבר איתי

מירב בן ארי:  הינה, שיגיד לך

ניסים ואטורי: אני מאוד רציני

ניסים ואטורי:  מה זה קשור? מה, הוא מנהל את הישיבה? אני מנהל את הישיבה

ניסים ואטורי:  אני מבקש לא להפריע

ניסים ואטורי:  תודה רבה

ניסים ואטורי:  בבקשה

יוליה מלינובסקי: תודה רבה, אדוני היושב-ראש

יוליה מלינובסקי:  אדוני השר, חבריי חברי הכנסת, אני רוצה לספר לכם על הבן של חברה שלי, בן יחיד

יוליה מלינובסקי:  כשהגיע זמן הגיוס שלו, הוא נלחם עם אימא שלו כדי שהיא תחתום לו על האישור להתגייס לקרבי

יוליה מלינובסקי:  האמת, כזאת נחישות מילד בן 18 – באמת, ילד יחיד לאימא גרושה, כל המשפחה זה הוא ואימא, אימא והוא

יוליה מלינובסקי:  הוא נלחם שם גם עם הצבא וגם עם אימא, כדי לקבל את האישור

יוליה מלינובסקי:      בסוף הוא התגייס

יוליה מלינובסקי:  הוא התגייס לגבעתי, ולא סתם לגבעתי, לסיירת גבעתי

יוליה מלינובסקי:  שתבינו כמה זה בער בו

יוליה מלינובסקי:  עשה שירות מלא מההתחלה, מהדקה הראשונה עד הדקה האחרונה

יוליה מלינובסקי:  התחיל לבנות את החיים שלו, התחיל ללמוד, לעבוד

יוליה מלינובסקי:  משפחה, כמובן, כלכלית לא אמידה

יוליה מלינובסקי:  כפי שאמרתי, כל המשפחה זה הוא ואימא שלו, שגם כן לא מעשירי העולם הזה

יוליה מלינובסקי:  הכול באחריות מלאה שלו

יוליה מלינובסקי:      ב-7 באוקטובר ב-08:00 הוא התקשר לאימא, אמר: תוציאי לי את התיק, בגדים, ציוד

יוליה מלינובסקי:  אף אחד לא גייס אותו

יוליה מלינובסקי:  ארז כמו משוגע

יוליה מלינובסקי:  הסתדרו כמה חבר'ה, לקחו רכב ונסעו לעוטף, ומשם הוא חזר רק לפני שבוע

יוליה מלינובסקי:  הוא סטודנט

יוליה מלינובסקי:  הוא היה כל הזמן הזה במילואים

יוליה מלינובסקי:  ממש

יוליה מלינובסקי:  כפי שאמרתי, גבעתי, סיירת גבעתי

יוליה מלינובסקי:  אפשר מזה להבין, שהוא לא היה באיזשהו בסיס, הוא באמת עשה שם עבודה

יוליה מלינובסקי:      שנת הלימודים שלו – הוא סטודנט – הכול הלך, כי הוא לא היה ארבעה חודשים

יוליה מלינובסקי:  כסף אין כי הוא היה עצמאי

יוליה מלינובסקי:  עצמאי – הוא עבד כשליח "וולט"

יוליה מלינובסקי:  עצמאי

יוליה מלינובסקי:  חסר אונים, לא ברור מה לעשות

יוליה מלינובסקי:  אבל מה שכן ברור הוא שיש לו כבר צו 8 לחודש מרץ

יוליה מלינובסקי:  והבן אדם הזה הוא לא מתלבט

יוליה מלינובסקי:  הוא יתגייס במרץ שוב

יוליה מלינובסקי:  זאת אומרת, כי הוא מחויב לחברים שלו, לצוות שלו

יוליה מלינובסקי:  אלו שהם בקרבי, במיוחד בסיירת, הם מתחילים כמו צעירים קטנים בגיל 18 והולכים כל הדרך

יוליה מלינובסקי:  הוא יודע שהוא הגב לחברים שלו והם הגב שלו

יוליה מלינובסקי:  הוא עושה את זה בשבילם

יוליה מלינובסקי:  אז איך להסתדר עכשיו? מה לעשות? לא ברור

יוליה מלינובסקי:  לימודים אין, פרנסה אין, אימא על כדורים, כי זה לא פשוט: בן יחיד שהוא בסיירת גבעתי בתוך עזה

יוליה מלינובסקי:  ומה אנחנו עושים? אנחנו מגדילים את מספר ימי המילואים לאותם אנשים

יוליה מלינובסקי:      אתם יודעים מה, אם זה היה לכולם, כולם ביחד, לא היינו פותחים פה כי זו המציאות

יוליה מלינובסקי:  אבל כאשר יש ישראל השנייה והשלישית, שקורעת את התחת בעזה ועושה ימי מילואים בלי סוף, בגלל שיש ישראל הראשונה שעם כל הכבוד, באמת יש כבוד, לומדת תורה אבל לא לוקחת חלק בנטל

יוליה מלינובסקי:  זה פשוט לא יעבור אצל אותם חבר'ה בסיירת גבעתי, כי אי-אפשר להבין את זה

יוליה מלינובסקי:  תודה רבה

ניסים ואטורי: חברת הכנסת צגה מלקו, בבקשה

צגה מלקו: אדוני היושב-ראש, כבוד השר, חבריי חברי הכנסת, אני חשבתי שאנחנו חיים במדינה דמוקרטית

צגה מלקו:  במדינה דמוקרטית יש בחירות בכל כמה שנים, למרות שזה לא כל ארבע שנים, אבל עדיין העם הבוחר, הציבור בוחר, את שליחיו, את נציגיו

צגה מלקו:  ככה אני חשבתי, במיוחד כי אני באה ממדינה שלא הייתה בה דמוקרטיה

צגה מלקו:      אבל לצערי הרב, לפני שבועיים, כמו שאר חבריי חברי הכנסת מהקואליציה, אני גם קיבלתי מכתב איומים

צגה מלקו:  לא חשבתי שמישהו פעם יאיים עליי בגלל שאני בכנסת

טלי גוטליב: בגלל שאת ימנית

טלי גוטליב:  ימנית

טלי גוטליב:  להיות ימני זה שווה איומים

טלי גוטליב:  איך אנחנו מעזים להאמין בארץ ישראל השלמה? איך אנחנו מעזים להאמין בזה שאנחנו פה בשם המורשת וההיסטוריה - - -     

צגה מלקו: פה, לא רק איומים כלפיי, אלא כלפי ילדיי

צגה מלקו:  הפרטים של הילדים שלי חשופים במכתב, לפני שבועיים

צגה מלקו:  איך נודע לי? קצין ביטחון של הכנסת התקשר אליי, ושאל אם קיבלתי מכתב

צגה מלקו:  אני לא בודקת בכל יום את תיבת הדואר, אז כשבדקתי, באמת יש מכתב

צגה מלקו:  מי שלח אותו? הנוקמים, revengers – ככה כתוב בכותרת

צגה מלקו:      אני לא הבנתי איך הגענו למצב הזה

צגה מלקו:  איך זה יכול להיות? מדינה דמוקרטית – אנחנו מתפארים בזה ואנחנו גאים בזה שמדינת ישראל היא מדינה דמוקרטית

צגה מלקו:  לאיים עלינו? על נבחרי ציבור? יותר גרוע: לאיים על ילדינו, על האחים שלנו, על המשפחה, ולראות את כל הפרטים של ילדיי? תאמינו לי, כשקורים דברים כלפיי, איכשהו אני לוקחת, אבל את הילדים שלי לחשוף? את מספר תעודת הזהות שלהם? את כל הפרטים האישיים שלהם? הילדים שלי לא בכנסת, הילדים שלי לא פוליטיקאים

צגה מלקו:  האיום הזה נורא מפריע לי, אבל מה שיותר שמפריע לי הוא שעד עכשיו אף אחד לא מצא מי שלח את המכתב

צגה מלקו:  במכתב במפורש כתוב איום

צגה מלקו:  תאמינו לי, למי להאמין? האם אנחנו במדינה דמוקרטית או לא? איך זה להיות? במקרה יש לי שני בנים והם חיים את החיים שלהם, פתאום אני רואה את כל הפרטים שלהם חשופים

צגה מלקו:      חבריי חברי הכנסת, תקשיבו כולכם, אני לא מדברת על הקואליציה והאופוזיציה

צגה מלקו:  איך אנחנו מגיעים למצב הזה? איך זה יכול להיות שאנחנו במדינה דמוקרטית נפחד? איך זה יכול להיות? בגלל שאנחנו בקואליציה? מחר גם זה יכול להגיע לאנשים אחרים

צגה מלקו:  לאופוזיציה

צגה מלקו:  איך זה יכול להיות?     לכן אני אומרת, חבריי, את הדבר הזה צריכים להפסיק

צגה מלקו:  אנחנו אחראים לזה

צגה מלקו:  איך זה יכול להיות? חייבים לתפוס את האנשים האלה

צגה מלקו:  לא יכול להיות – כבר 18 ימים אף אחד לא נתן לי תשובה, חוץ מלהגיד לי: תיזהרי, תעשי את זה, אל תעשי את זה

צגה מלקו:  אני לא חושבת שזה תפקידי

צגה מלקו:  אני לא פגעתי באף אחד

צגה מלקו:  אני לא עברתי על החוק

צגה מלקו:  אם אני עברתי על החוק, יש גורמים שצריכים לבדוק את זה

צגה מלקו:  לשאול אותי

צגה מלקו:  לא יכול להיות שיפחידו אותי במכתב איומים, את כולנו, את ילדינו, את משפחותינו

צגה מלקו:  אני מבקשת, חבריי, מי ששומע את זה, בואו נתאגד, נתארגן שיפסיקו – במיוחד על המשפחות שלנו

ניסים ואטורי: תודה רבה

ניסים ואטורי:  אני מזמין את השר יואב בן צור לסכם את הדיון

ניסים ואטורי:  אינו מעוניין

ניסים ואטורי:  תודה רבה

ניסים ואטורי:      חברי הכנסת, נעבור להצבעה של הצעת חוק הסכמים קיבוציים (הוראת שעה – חרבות ברזל) (הוראות מיוחדות לעניין הרחבת הסכם קיבוצי כללי שנעשה בשל פעולות האיבה או פעולות המלחמה), התשפ"ד–2024, בקריאה ראשונה

ניסים ואטורי:  נעבור להצבעה

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 5 

ניסים ואטורי: נמנעים – אין 

ניסים ואטורי: חמישה בעד, אין מתנגדים

ניסים ואטורי:  אני קובע כי הצעת חוק הסכמים קיבוציים (הוראת שעה – חרבות ברזל) (הוראות מיוחדות לעניין הרחבת הסכם קיבוצי כללי שנעשה בשל פעולות האיבה או פעולות המלחמה), התשפ"ד–2024, אושרה בקריאה הראשונה, והיא תעבור לדיון בוועדת העבודה והרווחה לצורך הכנתה לקריאה השנייה והשלישית

ניסים ואטורי: נעבור להודעת יושב-ראש ועדת הכנסת אופיר כץ

ניסים ואטורי:  לאחר מכן נצביע

ניסים ואטורי:  כרגע הוא יודיע את ההודעה על החלטת ועדת הכנסת בדבר העברת הצעת חוק יום בריאות הנפש, התשפ"ג–2022

ניסים ואטורי:  בבקשה

):  תודה רבה, אדוני היושב-ראש

):  אדוני השר, חבריי חברי הכנסת, אז כמו שאמרת, נתחיל בהודעה ואחרי זה ההצבעה, כי זה רשום הפוך בסדר-היום

):       ועדת הכנסת החליטה כי הצעות החוק הבאות יועברו לדיון בוועדות כמפורט להלן:      ועדת החוקה, חוק ומשפט תדון בהצעות החוק הבאות: הצעת חוק העונשין (תיקון – חזקת סוחר בכלי נשק), התשפ"ג–2023, פ/3683/25, של חבר הכנסת צבי ידידיה סוכות; הצעת חוק העונשין (תיקון – חזקת סוחר בכלי נשק), התשפ”ג–2023, פ/3311/25, של חבר הכנסת אלמוג כהן; הצעת חוק לתיקון סדרי הדין (חקירת עדים) (תיקון – עדות קטין בהליך אזרחי), התשפ"ג–2023, פ/3475/25, של חבר הכנסת דבי ביטון וקבוצת חברי הכנסת; הצעת חוק לתיקון סדרי הדין (חקירת עדים) (תיקון – עדות קטין בהליך אזרחי), התשפ"ד–2024, פ/4297/25, של חבר הכנסת אלי דלל

):      ועדת החוץ והביטחון תדון בהצעת החוק הבאות: הצעת חוק המאבק בטרור (תיקון – איסור החזרת גופות מחבלים), התשפ"ג–2023, פ/1599/25, של חבר הכנסת עודד פורר וקבוצת חברי הכנסת;	הצעת חוק המאבק בטרור (תיקון – אי-החזרת גופות מחבלים), התשפ"ג–2023, פ/2238/25, של חבר הכנסת אליהו רביבו

):      ועדת הפנים והגנת הסביבה תדון בהצעת חוק חובת מיגון לנכים, לקשישים, לאלו שידם אינה משגת, לאזרחים שיש בידם דירת מגורים אחת בלבד ולמתגוררים ביישובי קו העימות, התשפ"ד–2023, פ/4132/25, של חברת הכנסת חוה אתי עטייה

):      הוועדה לביטחון לאומי תדון בהצעת חוק הכניסה לישראל (תיקון – נסיבות מחמירות להסעה, להלנה ולהעסקה של תושב זר השוהה בישראל שלא כדין שביצע מעשה טרור או תמך בטרור), התשפ"ד–2024, פ/4281/25, של חבר הכנסת אופיר כץ וקבוצת חברי הכנסת

):      ועדת הכנסת החליטה בישיבתה ביום כ"ח בשבט התשפ"ד, 7 בפברואר 2024, להעביר את הצעות החוק הבאות לדיון בוועדת הבריאות: הצעת חוק יום בריאות הנפש, התשפ"ג–2022, פ/47/25, של חברת הכנסת מרים וולדיגר; הצעת חוק יום בריאות הנפש, התשפ"ג–2023, פ/1817/25, של חבר הכנסת ואליד אלהואשלה

):      ועדת הכנסת ממליצה לכנסת להעביר את הצעות החוק האמורות מוועדת הבריאות לדיון בוועדת החינוך, התרבות והספורט, לשם הכנתן לקריאה הראשונה

):      אבקש את אישורה של הכנסת להמלצה זו

):  תודה

ניסים ואטורי: אנחנו נעבור להצבעה על העברת הצעת חוק יום בריאות הנפש, התשפ"ג–2022, של חברת הכנסת מיכל מרים וולדיגר וקבוצת חברי הכנסת, מוועדת הבריאות לוועדת החינוך, התרבות והספורט

ניסים ואטורי:  הצבעה

ניסים ואטורי: בעד הצעת ועדת הכנסת – 7 

ניסים ואטורי: נמנעים – אין 

ניסים ואטורי: שבעה בעד, אין מתנגדים

ניסים ואטורי:  אני קובע כי החלטת ועדת הכנסת התקבלה

ניסים ואטורי:      נעבור להצבעה על ההחלטה השנייה: העברת הצעת חוק יום בריאות הנפש, התשפ"ג–2022, של חבר הכנסת ואליד אלהואשלה, מוועדת הבריאות לוועדת החינוך, התרבות והספורט

ניסים ואטורי:  נעבור להצבעה

ניסים ואטורי:  הצבעה

ניסים ואטורי: בעד הצעת ועדת הכנסת – 7 

ניסים ואטורי: נמנעים – אין 

ניסים ואטורי: שבעה בעד, אין מתנגדים

ניסים ואטורי:  אני קובע שגם ההחלטה הזו של ועדת הכנסת התקבלה

ניסים ואטורי: [מס' מ/1685; דברי הכנסת, חוב' י"א, ישיבה 130, נספחות

ניסים ואטורי: ] 

ניסים ואטורי: נעבור לנושא הבא על סדר-היום – הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד–2024, לקריאה השנייה והשלישית

ניסים ואטורי:  אני מזמין את חבר הכנסת דוד ביטן, יושב-ראש ועדת הכלכלה, להציג את הצעת החוק

ועדת הכלכלה): אדוני היושב-ראש, כנסת נכבדה, אני מתכבד להציג בפניכם את הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד–2024, לקריאה השנייה ולקריאה השלישית

ועדת הכלכלה):      במסגרת חוק ההסדרים האחרון בוצעו מספר תיקונים בחוק הבנקאות (שירות ללקוח), התשמ"א–1981, שעסקו בהגברת השקיפות ללקוחות הבנקים

ועדת הכלכלה):  אחד מהם היה תיקון סעיף 5א לחוק הבנקאות, שבו נקבע כי בתחילת כל חודש קלנדרי ישלחו הבנקים לכל לקוחותיהם, באמצעי המאפשר תקשורת מיידית ונגישה ככל האפשר, הודעה שבה יפרטו את הסכומים הכוללים של העמלות ושל הריביות שגבה הבנק מהלקוח בחודש שקדם למועד שליחת ההודעה

ועדת הכלכלה):  עוד נקבע כי מועד תחילתו של התיקון לעניין עמלות יהיה ב-1 בינואר 2024, ולעניין ריביות וכן עמלות וריביות שנגבו בעבור הלוואה לדיור – ב-2 ביוני 2024

ועדת הכלכלה):      לצערי הרב, נוכח מלחמת חרבות ברזל, שפרצה ביום 7 באוקטובר 2023, שבה הוכרז מצב מיוחד בעורף שהוחל על כל שטחי המדינה והחל גיוס מילואים נרחב – עובדים רבים בכל מערכות המשק, לרבות המערכת הבנקאית, גויסו, ועיקר המשאבים הופנו לטיפול בנפגעים ובמקרים דחופים

ועדת הכלכלה):  המציאות החדשה השפיעה על היערכות הבנקים ליישום הוראות התיקון במועד שנקבע

ועדת הכלכלה):      הצעת החוק, שהיא הצעת חוק ממשלתית, נועדה לאפשר לבנקים ארכה להיערכות ליישום משלוח ההודעות ללקוחותיהם

ועדת הכלכלה):  לפיכך, הוצע בנוסח המקורי שהגישה הממשלה לדחות את מועד משלוח ההודעות לעניין העמלות ליום 1 באפריל 2024

ועדת הכלכלה):  עם זאת, במהלך דיוני ועדת הכלכלה בהצעת החוק דיווחו נציגי הבנקים על התקדמות בהיערכות ליישום החוק

ועדת הכלכלה):  לפיכך, הוקדם המועד המבוקש ונקבע ליום 1 במרץ 2024

ועדת הכלכלה):  מאחר שכפי שציינתי, מועד תחילתו של התיקון נקבע ליום 1 בינואר 2024 והוא המועד המקורי שבו היו אמורים הבנקים לעמוד בהוראות הסעיף, מוצע לקבוע כי תחילתו של התיקון המונח בפניכם כעת יהיה ב-1 בינואר 2024

ועדת הכלכלה):      חברי הכנסת, להצעת החוק לא הוגשו הסתייגויות, ואני מבקש מכם לאשר אותה בקריאה השנייה ובקריאה השלישית

ניסים ואטורי: תודה רבה

ניסים ואטורי:  להצעת החוק לא הוגשו הסתייגויות, כאמור

ניסים ואטורי:  אך הוגשו בקשות רשות דיבור של סיעת חד"ש-תע"ל

ניסים ואטורי:  הם לא נמצאים

ניסים ואטורי:  אני אקרא בשמות

ניסים ואטורי:  חבר הכנסת איימן עודה – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חבר הכנסת עופר כסיף – אינו נוכח; חברי חבר הכנסת יוסף עטאונה – אינו נוכח

ניסים ואטורי:       חברי הכנסת, נעבור להצבעה בקריאה השנייה על הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד–2024, כנוסח הוועדה

ניסים ואטורי:  הצבעה

ניסים ואטורי: בעד סעיפים 1–2 – 8 

ניסים ואטורי: נמנעים – אין 

ניסים ואטורי: בעד – שמונה, אין מתנגדים

ניסים ואטורי:  אני קובע כי הצעת החוק אושרה בקריאה שנייה

ניסים ואטורי:      נעבור להצבעה בקריאה שלישית על הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד–2024

ניסים ואטורי:  ההצבעה

ניסים ואטורי: בעד החוק – 7 

ניסים ואטורי: נמנעים – אין 

ניסים ואטורי: שבעה בעד, אין מתנגדים

ניסים ואטורי:  אני קובע כי הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד–2024, התקבלה בקריאה השנייה והשלישית, ותיכנס לספר החוקים של מדינת ישראל

ניסים ואטורי:      חברי הכנסת, תם סדר-היום

ניסים ואטורי:  הכנסת תתכנס שוב ביום רביעי בשעה 11:00

ניסים ואטורי:  תודה רבה לכם